Gradsko veće: Za pomoć penzionerima i korisnicima socijalne pomoći 20 miliona dinara - Televizija Leskovac\nIz tekućih budžetskih rezervi biće izdvojeno 20 miliona dinara radi podele paketa penzionerima na teritoriji Leskovca sa iznosom primanja do 30 000 dinara, kao i za korisnike socijalne pomoći, odlučili su gradski većnici na današnjoj sednici.\nPored penzionera sa visinom primanja do 30 hiljada dinara, pakete sa osnovnim životnim namirnicima i sredstvima za higijenu, dobiće i korisnici prava na novčanu socijalnu pomoć, prava na dodatak i uvećani dodatak za pomoć i negu drugog lica.\nBroj potrebnih paketa odrediće se na osnovu izveštaja nadležnih organa Republičkog fonda za penzioni i invalidsko osiguranje i Centra za socijalni rad.\nNa sednici Gradskog veća usvojena je i odluka o načinu i postupku nabavke, prirpeme i distribucije namirnica i paketa. U komisiji za određivanje sadržine, nalaze se predstavnici lokalne samouprave, direktori zdravstvenih ustanova i Centra za socijalni rad.\nFormirane su i posebne komisije za pripemu objekta za prijem, skladištenje i distribuciju namirnica i sredstava, kao i za prijem, pakovanje i distribuciju gotovih paketa pomoći.\nO svim ovim postupcima vršiće se posebna evidencija.\nTags: gradsko veće, korisnici socijalne pomoći, korona, koronavirus, penzioneri


Zbog epidemije, ove godine onlajn izdanje | M novine Sremski informativni portal\nM novine Sremski informativni portal > Kultura > Zbog epidemije, ove godine onlajn izdanje\nOvogodišnji konkurs za najlepšu pesmu o vinu bio je otvoren tokom celog oktobra, a za to vreme pristiglo je 79 pesama od 46 autora. Reč je o konkursu koji su, prvi put pre deset godina, raspisali Srpska čitaonica u Irigu i Vinarija „Mačkov podrum“ iz Iriga.\nPosle čitanja svih pristiglih radova, žiri, čiji je predsednik bio književnik Todor Bjelkić, izdvojio je 25 pesama koje su ušle u uži izbor, a među njima su potom proglašene i najbolje pesme o vinu.\nPrvu nagradu je dobila pesma „Ne pijem vino“ autorke Željke Avrić iz Sremske Mitrovice. Drugu nagradu je osvojila pesma „Vino o sebi“ autorke Marije Delić iz Banatskog Dvora. „Vinom putir orošeni“ je pesma koja je osvojila treću nagradu, a nju je napisala Nada Aničić Crljenica iz Beograda. Kuriozitet ovogodišnjeg konkursa za najlepšu pesmu o vinu jeste podatak da su žene napisale sve tri nagrađene pesme.\nZbog trenutne zdravstvene situacije u Srbiji izostala je tradicionalna manifestacija u čast mladog vina portugizera koja je ove godine trebalo da se organizuje po 13. put, u Vinskoj ulici u Irigu. Tu manifestaciju je ranije pratio veliki broj Irižana, ali i gostiju, koncerti, štandovi sa vinima i drugim proizvodima karakterističnim za ovaj kraj, ali pandemija je to sve promenila.\nVitez mladog portugizera, poznati glumac Aleksandar Dunić, snimio je svoju zdravicu za sve ljubitelje vina, a direktorka Srpske čitaonice u Irigu Vera Novković, imena nagrađenih autorki, saopštila je putem društvenih mreža. Potom je svečano otvorena i prva boca mladog portugizera svatovca.\nPodsećamo, Dan mladog portugizera je jedina manifestacija u Srbiji koja je posvećena mladom vinu, a manifestacija u čast tog vina je pokrenuta pre 13 godina sa željom da se proširi vinska kultura i očuvaju tradicionalne vrednosti, uz popularizaciju ove autohtone fruškogorske sorte.


Koncert godine – Explore Novi Sad\nHomeExplore vestiKoncert godine\nPoslednje pripreme su u toku i uskoro će sve biti spremno za ono na šta su se ljubitelji malo tvrdjeg zvuka spremali čitave godine.\nU subotu, 12. decembra, u velikoj sali Spensa održaće se novosadski „Koncert godine“. Početak koncerta, čiji je pokrovitelj grad Novi Sad, najavljen je u 16 časova, a posetioci će imati priliku da u okviru ovog događaja uzivaju u nastupu Hladnog piva, Partibrejkersa, Goblina, Ritma nereda, Darkwood dub-a, Ortodox celts-a i mnogih drugih.\nObezbedite svoju kartu na vreme jer s’ obzirom na dobru prošlogodišnju atmosferu ove godine će se sigurno tražiti karta više. Za više informacija o samom koncertu, izvodjačima, satnici i kupovini karata posetite web sajt koncerta godine.\nTropico bend u Novom Sadu\n,,To što vidiš to i jeste ” Koncert Električnog orgazma u Novom Sadu


Radnici “Goše” danas na ulicama | Istinomer vesti\nProtest radnika "Goše" / Foto: FoNet, Nenad Ðorđević\nRadnici “Goše” danas na ulicama\nRadnici Fabrike šinskih vozila “Goša” iz Smederevske Palanke i dalje su u štrajku i neće dozvoliti isporuku vagona sve dok ne dobiju deo neisplaćenih zarada, rekao je predsednik Štrajkačkog odbora Milan Vujičić.\n“Rukovodstvo fabrike od nas traži da počnemo da radimo i da dva putnička vagona isporučimo ‘Železnicama Srbije’, da bismo za 15 dana dobili uplatu od po 30.000 dinara. Taj uslov je za nas neprihvatljiv, mi tražimo da dobijemo ono što smo ranije zaradili, a ne da radimo kako bi nam poslodavac još više dugovao”, rekao je Vujičić agenciji “Beta”. On kaže da je u fabrici 11 teretnih vagona koji su bili urađeni za potrebe ranijeg vlasnika, slovačke kompanije ŽOS, koji bi mogli da budu isporučeni železari u Smederevu. Vujičić je za “Insajder” rekao da će radnici danas organizovati proteste na ulicama Smederevske Palanke i ispred zgrade lokalne samouprave, dodajući da će možda blokirati i prugu.\nPodsetimo, zaposleni u “Goši” u štrajku su zbog neisplaćenih zarada od 2014. godine, nepovezanog radnog staža i neoverenih zdravstvenih knjižica. Zbog teške materijalne situacije jedan radnik je 22. marta izvršio samoubistvo. “Goša” zapošljava 358 ljudi i bila je u vlasništvu slovačke firme “Žos Trnava”, koja ju je prodala kiparskoj kompaniji “Lisnart” za 4,2 miliona evra. Krajem avgusta Vlada Srbije ponudila je, prema rečima štrajkača, da Agencija za osiguranje i finansiranje izvoza (AOFI) “Goši” odobri kredit od 10 miliona dinara za isplatu plata u prvoj tranši, a nakon mesec dana odobrila bi još toliko. Međutim, kako u petak nisu dobilu prvu ratu od 30.000 dinara, radnici su odlučili da nastave štrajk.\nOdređen pritvor vozaču i putnicima iz "bentlija"Srbija uručila protestnu notu Hrvatskoj zbog paljenja nedeljnika “Novosti”


Taktike i procedure pružanja prve pomoći u borbenim uslovima\nTim instruktora iz OS BiH (medicinski tehničari) i instruktori iz sastava Tima za civilno vojnu podršku (CSME) iz Ambasade SAD-a u BiH, su u periodu od 23. do 26. marta 2021. godine na lokaciji kasarne „Kozara“ realizovali obuku iz taktika i procedura pružanja prve pomoći u borbenim uslovima sa pripadnicima 6.pbr (JPS).\nCilj ovog vida obuke bio je da se pripadnici pješadijske jedinice OS BiH iz sastava 6.pbr dodatno osposobe u taktikama i procedurama pružanja prve pomoći u borbenim uslovima. Pomenuta obuka je realizovana kroz nekoliko tematskih cjelina gdje je svakako dominirao praktičan dio te je ista krunisana izvođenjem završne vježbe u skladu sa zadatim scenarijom. Tokom obuke svi učesnici su maksimalno ispoštovali mjere zaštite na sprečavanju širenja virusa COVID-19.\nNačelnik štaba 6.pbr brigadir Josip Slišković, nije krio zadovoljstvo prikazanom obukom te je pohvalio sve učesnike pomenute obuke, istakavši značaj i važnost iste za pripadnike OS BiH. Brigadir Slišković se u ime komandanta 6.pbr brigadira Radovana Jovića i u svoje ime zahvalio svim instruktorima obuke naglašavajući njihov profesionalan odnos prema zadatku. Ovom prilikom posebno se zahvalio instruktorima iz sastava Tima za civilno vojnu podršku pri Ambasadi SAD-a u BiH na njihovoj kontinuiranoj podršci, te im ovom prilikom uručio prigodne poklone.


Kondoliza Rajs izrazila nadu da će Srbija prihvatiti rešenje kosovskog statusa\nAmerička državna sekretarka Kondoliza Rajs savetuje Srbiji, koja se odlučno protivi gubitku svoje pokrajine - naseljene pretežno Albancima - da prihvati realnost i ide dalje. Obraćajući se senatskom Odboru za spoljnu politiku, koji je raspravljao o spoljnopolitičkom budžetu SAD, Rajsova je rekla da Srbiji predstoji potpunija integracija u Evropu nakon rešenja statusa Kosova, procesa koji, kako je potvrdila, neće biti lak za Beograd.\n«Znam da će ovo biti veoma teško razdoblje za narod Srbije i ono što će Sjedinjene države raditi je da pruže ruku prijateljstva. Ona je rekla da će se rešenjem statusa Kosova omogućiti Srbiji da gleda u budućnost i ide dalje.»\nBušova administracija je prihvatila plan izaslanika UN Martija Ahtisarija i taj plan podržavaju obe stranke u američkom Kongresu. Međutim na jučerašnjoj raspravi republikanski senator iz savezne države Ohajo Džordž Vojnovič je rekao Rajsovoj da strahuje da bi nezavisnom Kosovu nedostajala infrastruktura za održivu nezavisnost.\n«Vrlo sam, vrlo zabrinut, gospođo Državna sekretarko zbog onoga što će se tamo dogoditi jer dobijam različite poruke. Oni će verovatno proglasiti nezavisnost. Evropska unija će to prihvatiti, ali se bojim da infrastruktura koja je planom predviđena neće biti tamo da sprovede plan. Međutim ako to krene pogrešnim pravcem mislim da će, kao što i sami znate, to izazvati pravi problem našem cilju da taj deo sveta približimo Evropi.»\nAmerička državna sekretarka je odgovorila Vojnoviču da je u dva dana Bušova administracija održala dva sastanka na najvišem nivou o Kosovu i da su vođeni intenzivni razgovori sa evropskim saveznicima o tome da se prelaz nanadgledanu nezavisnost izvrši na najbezboliniji mogući način. Ona je rekla da EU na Kosovo šalje policijske i pravosudne snage koje će pomoći pripadnicima NATO snaga da obezbede sigurnost i da su zaštita prava i verskih objekata kosovskih Srba od najveće važnosti.\nRajsova je još rekla senatoru Vojnoviču da je lično urgirala u NATO-u da ponudi Srbiji članstvo u Partnerstvu za mir iako su optuženi za ratne zločine još uvek na slobodi


Radnički cilja nove bodove - Sportske vesti - Savremenisport.com\nNaslovna :: Sportske vesti ::\tRadnički cilja nove bodove\nOčekuje nas još jedna teška utakmica protiv ozbiljnog protivnika. Iako su vezali dva poraza, ekipa Obilića je pobedom u prvom kolu u Novom Pazaru pokazala da poseduje kvalitet, tako da će dati sve od sebe da nam pokvare planove. Liga je izjednačena, svako svakog može da pobedi, što se i videlo u prethodnim utakmicama, tako da jedino uz maksimalan pristup možemo da dodjemo do pobede.\nUtakmica u Nišu je pokazala da se svaka greška kažnjava. Iako smo novajlije u ligi, siguran sam da posedujemo kvalitet za vrh tabele, tako da već u subotu imamo priliku da to i dokažemo. Verujem da ćemo doći do pobede i pokazati da je poraz u Nišu bio samo loš dan, najavio je subotnji duel najbolji strelac prethodnog kola iz redova Radničkog Bogdan Utvić.\nZa navijače Radničkog je obezbeđen direktan prenos utakmice na kanalu Radio-Televizije Kragujevac.\nDatum: 22.10.2020. Autor: SPD Radnički\n+ Serija Susret šampiona počinje u Sm...\n+ SPD Radnički potpisao protokol o pos...


CrowdStream: Održana radionica za jačanje neformalne mreže za crowdfunding u Crnoj Gori - Tehnopolis\n29/06/2018 /in Izdvojeno, Vijesti /by tehnopolis\nCrna Gora će do 2023. godine uspostaviti ne-finansijsku instituciju/mehanizam za podršku crowdfunding-u.\nIPC Tehnopolis će do 2023. godine postati referentna tačka za crowdfunding u Crnoj Gori.\nPrisutni su bili saglasni sa predloženim vizijama, ističući značaj usvajanja zakonodavnog okvira kao jednog od preduslova za razvoj crowdfunding koncepta u Crnoj Gori, kao i značaj upoznavanja zajednice sa ovim konceptom i njegovom promocijom na svim nivoima.\nTokom događaja su potpisana i četiri memoranduma o razumijevanju za uspostavljanje nacionalne mreže aktera za poboljšan pristup finansiranju poslovanja, a koja će u narednom periodu postati dio transnacionalne mreže za crowdfunding u Dunavskoj regiji. Memorandumom je predviđen zajednički rad na razvoju aktivnosti za poboljšan pristup alternativnim izvorima finansiranja inovativnih ideja, izgradnji znanja i kapaciteta za crowdfunding i prekograničnoj razmjeni najboljih praksi, kao i na osiguravanju održivog kvaliteta usluga unutar nacionalne i transnacionalne mreže aktera.\nCrowdStream MONTENEGRO CF Visions\nTags: Crowdfunding, CrowdStream, tehnopolis\nOdržan info dan za mlade preduzetnice – Kako postati uspješna preduzetnica... Delegacija predstavnika Japanske agencije za međunarodnu saradnju boravila...


Za nepunih godinu dana, u saradnji sa nadležnim državnim institucijama, realizovano je čak 25 inicijativa privrede, upućenih kroz kvartalne analize, što je rezultat boljeg dijaloga donosioca propisa i privrede koja te propise primenjuje, rekao je Marko Čadež, predsednik PKS, na prezentaciji 6. kvartalne analize primene propisa PKS, uz prisustvo predsednice Vlade Srbije Ane Brnabić i članova Upravnog odbora PKS.\n„Izgradili smo efikasan mehanizam uticaja privrede na kreiranje privrednog ambijenta i sistem podrške, privrednici su ohrabreni da imaju kome da se obrate, a državne institucije obavezne su da pribave mišljenje komore, odnosno privrede, pri donošenju zakona. Predstavnici PKS učestvuju u više od stotinu radnih grupa, komisija i drugih tela za izmene pojedinačnih postojećih i donošenje novih propisa, kao i u pregovaračkom procesu za pristupanje EU i 13 stalnih radnih grupa koje smo formirali sa resornim ministarstvima i NBS kako bismo probleme privrednika razmatrali i rešavali brže i efikasnije“, istakao je predsednik PKS, ukazujući na poseban značaj ovog skupa, jer se o inicijativama privrednika i konkretnim problemima u poslovanju razgovara na najvišem nivou - za stolom, u ime donosioca odluka sedi najviši predstavnik vlade, a u ime privrede, članovi Upravnog odbora Privredne komore Srbije, više od 30 privrednika iz najrazličitijih oblasti poslovanja, od proizvodnje do bankarstva, koji vode najuspešnije kompanije u Srbiji i o kojima najbolje govore njihovi poslovni rezultati.\nNova, šesta kvartalna analiza primene propisa od značaja za privredu, od juna do kraja avgusta 2017. godine, obuhvata gotovo 60 inicijativa privrednika za izmene postojeće i donošenje nove regulative, u skladu sa potrebama privrede. „Kvalitet tih inicijativa je u tome što nisu proizvod teorijskih, kancelarijskih ili institutskih analiza, već potiču iz prakse, od privrednika koji ih primenjuju“, ukazao je Čadež, uručujući simbolično premijerki analizu primene propisa i dodao da posebnu vrednost inicijativama daje i činjenica su prikupljene i usaglašene kroz sistem 17 regionalnih parlamenata, u koje su privrednici sami za svoje predstavnike izabrali vlasnike i menadžere čak 685 kompanija i kroz granska udruženja PKS, u čijem radu aktivno učestvuje 1577 kompanija.\nPremijerka Ana Brnabić pozvala je privrednike da u predstojećem periodu intenzivnih zakonodavnih akativnosti Vlade iskoriste mogućnost da pogledaju predloge zakona i iznesu svoje stavove i sugestije, pre nego što uđu u proceduru usvajanja. „Cilj nam je da napravimo još bolje poslovno okruženje u Srbiji da bi firme mogle da šire poslovanje i zapošljavaju nove ljude”, rekla je Brnabić.\nOna je naglasila da je bolje poslovanje i veće zapošljavanje cilj Vlade Srbije i svakako jedan od najvažnijih prioriteta. „Dobro je da imamo stalni dijalog, koji je u proteklom periodu rezultirao time da promenimo oko 25 podzakonskih akata i uredbi, da bi privreda lakše i bolje poslovala. Na tom poslu nastavljamo zajedno da radimo”, poručila je Brnabić i dodala da je svrha analize propisa bolja komunikacija između donosioca propisa i privrede, koja ih primenjuje.\nPrivredu u narednim mesecima očekuje PKS je inicirala i proces prikupljanja komentara i sugestija na zakon o zaštiti konkurencije, kako bi dali doprinos privrede u izradi novog teksta zakona. Poslednja usvojena inicijativa odnosi se na izmene i dopune Pravilnika o sadržini dokumentacije koja se podnosi uz zahtev za izdavanje dozvole za uvoz, izvoz i tranzit otpada koje su stupile na snagu pre nekoliko dana. Time je odblokiran postupak izdavanja uvoznih dozvola za neopasni otpad, i tako sprečene ogromne štete koje su mogle biti prouzrokovane zaustavljanjem proizvodnje u fabrikama.


Fundić: "Meč protiv Cedevite izuzetno važan u borbi za plej-of" - PINKI\nPSC PINKI · 04 јануара, 2019 · Događaji, Košarka · 0 komentara\nTrener Mega Bemaxa Dejan Milojević je istakao da je Cedevita veoma kvalitetna ekipa koja je igrački i rezultatski podigla:\n– U subotu igramo protiv izuzetno kvalitetne ekipe Cedevite. Pretrpeli su dosta promena u timu, ali su se igrački vrlo podigli što pokazuju i njihovi rezultati u poslednje vreme. Sigurno je da su dodatno motivisani posle poraza u Zagrebu u prvom delu lige. Mi pre svega moramo da odigramo maksimalno agresivno u odbrani uz veliku energiju i želju za pobedom. Bez toga je teško pobediti bilo koga u ovoj ligi a kamoli ekipu Cedevite. Verujem da će moja ekipa prepoznati važnost utakmice i da će pokazati reakciju u odnosu na poslednji meč sa FMP-om, a da li će to na kraju biti dovoljno za veliko iznenađenje i pobedu, videćemo,\nPosle 13 odigranih kola ABA lige Mega Bemax je na deobi 3. mesta sa skorom 8-5 dok Cedevita ima pobedu više.. Mega i Cedevita su se od sada sastali 11 puta u ABA ligi uz 3 pobede Mege. U poslednjem susretu ove dve ekipe odigranom u 3. kolu ove sezone, Mega je slavila u Zagrebu sa 86:95.\nKrilni centar Mega Bemaxa Stefan Fundić ističe da ekipa mora da pokaže reakciju posle poraza od FMP-a:\n– U subotu dočekujemo Cedevitu koja je izuzetno kvalitetna ekipa i nalaze se u usponu formu. Pre svega, moramo da pokažemo reakciju u odnosu na poraz iz prošlog kola protiv FMP-a kada nismo bili na svom nivou, pre svega u odbrani. Energija na terenu i želja za pobedom moraju da budu na najvišem nivou. Pozivam Mitrovčane da nas podrže u što većem broju u meču koji je izuzetno bitan u borbi za plasman u plej-of ABA lige, a mi ćemo dati sve od sebe da im se odužimo na terenu,


Jedan od najznačajnijih motiva za ovogodišnje učešće na Novosadskom sajmu turizma je prilika da predstavimo turističku ponudu nacionalnih parkova Crne Gore pred više od 30.000 posjetilaca, te institucijama i organizacijama iz 15 zemalja regiona i inostranstva i predstavnicima medija. Sajam omogućava i poslovne susrete izlagača sa turoperaterima i predstavnicima sektora turizma iz regiona i inostranstva. Posjeta sajmovima je uvijek dobra prilika da se razmjene iskustva i isprate najnoviji trendovi, zbivanja i novi koncepti u međunarodnoj turističkoj industriji, kao i da se otvore nove perspektive u cilju razvoja i unapređivanja turizma , ističu u JPNPCG.\nDo kraja septembra, NPCG je posjetilo 530.000 turista što je za 28 odsto više u odnosu na isti period prošle godine. JPNPCG će i u narednom periodu, samostalno i u saradnji sa NTO CG, učestvovati na najznačajnijim turističkim sajmovima u cilju promocije turističke ponude, te predano raditi na jačanju prepoznatljivosti najznačajnjih vrijednosti svih pet nacionalnih parkova na međunarodnom tržištu , kazali su u JPNPCG.\nnacionalnih parkova rtcg novom sadu gore crne turizma ponudu turistiku jpnpcg inostranstva\nserbiaaccommodation.com bosniaaccommodation.com roinf.com comeseestay.com wedesignweb.com kosovaaccommodation.com theexitfestival.com balkansaccommodation.com extremac.com 8creatives.com fricr.com improveyouruserexperience.com shopaio.com djesi.com mvprush.com realestate-bosniaandherzegovina.com rivijera.me imtbo.com vasagent.com mediteranaccommodation.com


EU: Hrvatska (i dalje) blokira Srbiju – Balkanekspresrb.rs\nHrvatski ambasador u EU je ponovio rezerve zbog kojih Hrvatska nije u mogućnosti da da svoje “zeleno svetlo”, čime bi se obezbedio neophodan konsenzus za novi korak Srbije u pregovorima o člnstvu sa EU\nPREDSEDAVAJUĆA EU – Holandija pokušala je danas, posle pauze od nekoliko sedmica, da postigne konsenzus zemalja članica po pitanju otvaranja poglavlja 23 u pregovorima Srbije i Unije, ali je Hrvatska ostala pri stavu da ne daje saglasnost.\nHolandsko predsedavanje Savetom EU stavilo je ovu temu na dnevni red današnjeg sastanka ambasadora zemalja članica EU (Coreper), iako je iz ranijih kontakata sa Zagrebom bilo jasno da je hrvatski stav po pitanju otvaranja poglavlja 23 sa Srbijom ostao nepromenjen. I ovoga puta 27 zemalja članica podržalo je prijedlog o otvranju poglavlja 23 sa Srbijom, koje se odnosi na pravosuđe i osnovna prava.\nHrvatski ambasador u EU je ponovio rezerve zbog kojih Hrvatska nije u mogućnosti da da svoje “zeleno svetlo”, čime bi se obezbedio neophodan konsenzus za novi korak Srbije u pregovorima o člnstvu sa EU. Sastanak stalnih predstavnika zemalja članica bio je zatvoren za javnost, a diplomatski izvori iz Saveta EU navode da Hrvatska i dalje insistira na ukidanju zakona o regionalnoj nadležnosti Srbije u procesuiranju ratnih zločina, kao i na garancijama za zastupljenost hrvtske nacionalne manjine u srpskom Parlamentu.\nHolandija, trenutno predsedavajuća Savetom EU, i dalje insistira da se poglavlja 23 i 24 u pregovorima sa Srbijom otvore do kraja njihovog predsedavanja, koje ističe u junu. To je i bio jedan od razloga što je ovo pitanje podignuto sa nivoa radne grupe Saveta EU za zemlje u procesu proširenja (Coela) na viši nivo stalnih predstavnika zemalja članica u EU.\nIzvori iz Saveta EU navode da se konsultacije sa Zagrebom u cilju rešavanja hrvatske blokade srpskog pristupnog procesa nastavljaju, kako na inicijativu zvaničnog Brisela, tako i pojedinih zemalja članica koje kritički gledaju na ovakvo ponašanje Hrvatske.(Agencije)♦\nTagsEU Hrvatska Srbija\nIzbori 2016: Konferencija za medije Aleksandra Vučića


Kostić u životnoj formi, Tadiću proradio inat posle napada NOVA portal\nKostić u životnoj formi, Tadiću proradio inat posle napada\nFudbal Autor:Nebojša Todorović08. mar. 202112:28\nFilip Kostić igra u životnoj formi, vikend za nama obeležio je u svom stilu i Dušan Tadić, a zapažene partije imali su i drugi srpski reprezentativci u svojim klubovima širom Evrope.\nUvod u vikend bio je prvi spisak igrača novog selektora Srbije Dragana Stojkovića Piksija, na kojem se našao debitant Uroš Račić, vezista Valensije.\nI upravo je u Valensiji istoimeni tim sa starterom Račićem preokretom savladao favorizovani Viljareal (2:1). Talentovani vezista i bivši igrač Crvene zvezde igrao je do 80. minuta za pobednički tim.\nKostić u timu kola, brojke nestvarne u poslednjih 7 mečeva\nU subotu je u Seriji A Sasuolo poražen u Udinama (2:0), a Filip Đuričić je ušao u igru na startu drugog poluvremena.\nDerbi se igrao u Torinu, Juventus je sa 3:1 slavio protiv Lacija za koji je od prvog do poslednjeg minuta igrao Sergej Milinković-Savić i skrivio penal.\nStrelac je bio Nikola Milenković u uzbudljivom remiju sa Parmom (3:3), a Dušan Vlahović je odigrao ceo meč i ovaj put ostao bez pogotka u dresu Fjorentine.\nCelu utakmicu upisao je i Darko Lazović za Veronu protiv Milana (0:2), dok je Ivan Ilić, još jedan novopozvani igrač u A tim Srbije, ušao sa klupe u 57. minutu.\nSaša Lukić je bio na terenu 77 minuta u porazu Torina na gostovanju Krotoneu 4:2.\nBundesliga protiče u znaku Filipa Kostića koji igra fudbal života. Ajtraht je sa njim i Lukom Jovićem u startnih 11 igrao nerešeno 1:1 protiv Štutgarta.\nKostić je bio jedini strelac za tim iz Frankfurta, i to na asistenciju Jovića, a još jedan gol mu je bio poništen zbog ofsajda.\nSjajni reprezentativac Srbije izabran je i u tim 24. kola Bundeslige, a u poslednja dva meseca zabeležio je tri gola i deset asistencija u dresu Ajntrahta.\nŠalke je bez povređenog Matije Nastasića remizirao bez pogodaka sa Majncom kod kuće.\nIz istog razloga je Mijat Gaćinović propustio trijumf svog Hofenhajma od 2:1 protiv Volfsburga, kao i Nemanja Radonjić pobedu Herte istim rezultatom nad Augzburgom.\nPiksijeve opcije – s petoricom u odbrani i trojicom u napadu\nVerder je odigrao nerešeno u Kelnu (1:1) sa Milošem Veljkovićem u postavi.\nU La Ligi je malo nedostajalo da Marko Dmitrović ponovo bude junak Eibara, ali mu je golman Kadiza odbranio penal i sačuvao sva tri boda – 1:0.\nSevilja Nemanje Gudelja poražena je na gostovanju Elčeu (2:1), a naš igrač bio je svih 90 minuta na terenu.\nStarter u 26. kolu Primere bio je i Nemanja Maksimović u dresu Hetafea, i zamenjen je u 79. minutu u porazu od Valjadolida 2:1.\nPorto je savladao Žil Visente u gostima rezultatom 2:0, a doprinos je dao i Marko Grujić odigravši poslednjih šest minuta.\nNedelju je novim golom i asistencijom obeležio Dušan Tadić, kapitenski je vodio Ajaksa do pobede od 3:1 protiv Groningena. Tako je „desetka“ Srbije u svom stilu odgovorila na napad i gađanje u glavu od strane huligana PSV, sjajnom partijom i na drugoj utakmici od nemilih scena.\nStarter je bio i Strahinja Pavlović u dresu Serkl Briža na gostovanju Genku (2:0). Filip Mladenović sa Legijom ide ka tituli šampiona Poljske, a sada je klub iz Varšave slavio u Vroclavu protiv Slaska 1:0.\nPovratnik u reprezentaciju Andrija Živković bio je akter solunskog derbija između PAOK i Arisa koji je završen bez pobednika 2:2.\nNa Ostrvu je Fulam ostvario veliku pobedu protiv Liverpula u gostima (0:1), a poslednjih pet minuta na Enfildu proveo je i gostujući napadač Aleksandar Mitrović.\nLuka Milivojević je za vikend objavio da se oprašta od reprezentacije Srbije i na klupskoj sceni je njegov Kristal Palas, za koji je odigrao ceo meč i upisao asistenciju, doživeo debakl na gostovanju Totenhemu 4:1, u 27. kolu Premijer lige.\nDušan TadićFilip KostićFK AjaksFK Ajntraht FrankfurtLige peticeNikola MilenkovićSrbi u Evropisrpski fudbal


Ponedjeljak, 29 Januar 2018 20:00\nPrivrednici iz BiH odlažu uvoz mašina namijenjenih modernizaciji proizvodnje nadajući se da će, nakon više od dvije godine, početi primjena zakona kojim bi bili oslobođeni plaćanja carine prilikom uvoza tih mašina.\nU Privrednoj komori Srpske naglašavaju da dadžbine blokiraju modernizaciju proizvodnje.\n"Zbog ovog predugog čekanja privrednici su dovedeni u neugodan položa", naglašava Vladimir Blagojević, portparol Privredne komore Republike Srpske.\nViše od 20 mašina iz Kine i Japana prošle godine bilo je na čekanju, navode u Spoljnotrgovinskoj komori BiH. Nadaju se da više neće biti prolongiranja davno probijenih rokova.\n"Ako uzmete u obzir da jedna mašina košta između 200 i 300 hiljada maraka a da je carina koja se trenutno plaća na nju u prosjeku od 5 do 15 odsto lako je izračunati koliko je to privrednicima udar na njihovo poslovanje", dodaje Ognjenka Lalović, direktor Sektora privrede u Spoljnotrgovinskoj komori BiH.\nU Upravi za indirektno oporezivanje BiH kažu da Odluka o uslovima i postupku ostvarivanja prava na oslobođanje od plaćanja uvoznih dažbina čeka zeleno svjetlo Savjeta ministara BiH.\n"Ukoliko Savjet ministara BiH sutra usvoji ovu odluku vrlo brzo će početi i njena primjena, 8 dana nakon objave u Službenom glasniku BiH i praktično vrlo brzo će se stvoriti uslovi da privrednici mogu uvesti tu opremu za proizvodnju bez plaćanja dadžbina", izjavio je Ratko Kovačević, načelnik Odjeljenja za komunikacije UIO BiH.\nNovi Zakon o carinskoj politici BiH donijeće i druge pogodnosti, a dok ga ne bude u praksi, domaći privrednici odlagaće modernizaciju proizvodnje.\nViše iz kategorije: « Ko je kriv za propast rogatičkog "Drvolika"?! Porastao uvoz luksuznih automobila i robe u BiH »


Korona virus i putovanja: Šta je digitalni sertfifikat EU i kako funkcioniše - Ozonpress :: internet portal\nKorona virus i putovanja: Šta je digitalni sertfifikat EU i kako funkcioniše\nLjudi koji žive u Evropi i putuju po njoj, od sada neće koristiti jedan pasoš, već dva.\nOd početka jula 2021. godine počeo je da funkcioniše Digitalni kovid sertifikat Evrpske unije (EUDCC, prethodno nazvan Digitalni zeleni sertifikat), koji omogućava građanima Unije da se kreću između zemalja.\nSvrha sertifikata je da omogući kretanje unutar kontinentalnog bloka, bez potrebe za podvrgavanjem ograničenjima, za sve koji su vakcinisani protiv korona virusa, imaju nedavni negativni rezultat testa ili su se nedavno oporavili od bolesti.\nPoznat je kao „evropski pasoš za vakcinaciju“ i priznaje ga svih 27 članica EU, kao i druge evropske zemlje poput Islanda, Norveške i Švajcarske.\nKakva su pravila za nevakcinisane državljane Srbije u drugim zemljama\n„Želimo da pomognemo državama članicama da pouzdano vrate slobodu kretanja“, rekla je predsednica Evropske komisije Ursula fon der Lejen kada je uvela meru.\nMeđutim, predlozi pasoša za vakcine naišli su na protivljenje u nekim zemljama zbog zabrinutosti da bi mogli postati sredstvo diskriminacije.\nKao odgovor na to, zvaničnici Evropske komisije rekli su da žele da izbegnu isključivanje građana koji iz jednog ili drugog razloga nisu vakcinisani.\nEU je nagovestila da je ova mera zagarantovana za kretanje građana i stanovnika bloka.\nMeđutim, zemlje poput Nemačke i Španije već su olakšale ulazak putnika iz nekih drugih zemalja van EU.\nPa kako funkcioniše pasoš i kako će uticati na putnike?\nŠta je Digitalni zeleni sertifikat Evropske unije?\nGlavne odredbe koje su uzete u obzir prilikom odobravanja digitalnog sertifikata su sledeće:\nDostupan je svim građanima EU\nPotvrđuje vakcinaciju ili negativni kovid-19 test (PCR ili brzi antigenski test) ili nedavni oporavak od infekcije (u poslednjih 180 dana)\nIzdaje se u digitalnom i papirnom formatu\nOba formata sadrže kju-ar kod koji garantuje njihovu autentičnost\nSadrži samo osnovne informacije, štiteći tako lične podatke\nŠtampaće se na službenom jeziku ili jezicima države izdavanja i na engleskom jeziku\nIzdaje se besplatno\nSvaka država članica koja dozvoli vakcinisanim putnicima da izbegnu ograničenja (poput karantina) mora da prihvati sertifikate iz drugih država EU pod istim uslovima.\nEvropska unija je do sada odobrila vakcine Fajzer-Biontek, Moderna, Oksford/AstraZeneka i Džonson&Džonson, ali ne i rusku Sputnjik V ili kinesku Sinovak i Sinofarm.\nVerzija vakcine Oksford/AstraZeneka, proizvedene u Indiji, poznata kao Covishield, još ne ispunjava uslove za EUDCC.\nOvo bi moglo da predstavlja potencijalni problem mnogim putnicima iz Azije i Afrike, gde se vakcina, koju je proizveo Institut za serum u Indiji, široko koristi.\nAli u predlogu se dodaje da države članice imaju mogućnost da prihvate i potvrde o vakcinaciji za druge vakcine koje je odobrila Svetska zdravstvena organizacija (SZO), kao što je slučaj sa Covishield.\nSedam zemalja EU (Španija, Nemačka, Slovenija, Grčka, Irska, Austrija i Estonija) – kao i Island i Švajcarska – odobrile su Covishield za putnike koji dolaze, rekli su izvori u četvrtak za BBC.\nSvetska zdravstvena organizacija odobrila je za hitnu upotrebu kineske vakcine, koje su u širokoj upotrebi širom sveta (trenutno 61 različita država i teritorija za Sinofarm i 32 za Sinovak).\nRuska vakcina Sputnjik V još nije dobila odobrenje SZO. Uprkos tome, zemlje poput Grčke uključuju je u propise o dozvoli ulaska.\nLeto 2021: PCR test, potvrda o vakcinaciji, karantin – koja pravila su na snazi za putnike iz Srbije\nKo može da dobije sertifikat?\nEvropski komesar za pravosuđe, Didije Rejnders, rekao je u vreme predstavljanja sertifikata da dokument ima za cilj da obezbedi da je moguće „letovati sigurno i uz minimalna ograničenja“.\nNa veb stranici, Evropska komisija objašnjava da se sertifikat mora izdati svim građanima EU i članovima njihovih porodica, bez obzira na nacionalnost.\nSertifikat takođe pokriva strance koji borave u EU i posetioce koji imaju dozvolu za putovanje u države članice.\nOdavno postoji protivljenje ideji stvaranja „vakcinalnog pasoša“, koju mnogi smatraju diskriminatornom.\nNeki tvrde da bi samo manjina mogla da uživa u neograničenim putovanjima, dok će drugi – posebno mladi ljudi, koji nisu prioritetna grupa za vakcinaciju – i dalje biti podvrgavani strogim merama kao što je obavezan karantin.\nTakođe, postoje sumnje u pogledu toga koliko dobro vakcine sprečavaju vakcinisanu osobu da bude nosilac ili prenosilac virusa.\nU očekivanju najave EU, SZO je rekla da radi na „stvaranju pouzdanog međunarodnog okvira“ za sigurnost putovanja i da vakcine ne bi trebalo da budu uslov.\nEU kaže da će i vakcinisani i nevakcinisani imati koristi od EUDCC, jer obuhvata i one koji su testirani na Kovid-19 ili su se oporavili od bolesti.\nŠto se tiče zaštite podataka, evropske vlasti tvrde da će informacije biti ograničene na ono najvažnije, kao što su ime, datum rođenja, datum izdavanja i relevantni podaci koji se odnose na vakcinu ili test.\nŠta sve treba da znate o „vakcina pasošima“\nKako će to uticati na putnike?\nEvropska unija prihvata da je ovo složen proces, pa je odgovornost prikupljanja informacija prepustila pojedinim državama članicama.\nSvaka država članica takođe će odrediti način na koji dozvoljava ulazak putnika na putovanjima koja nisu nužna iz trećih zemalja, a koji ispunjavaju minimalne uslove.\nNa primer, Španija i Nemačka otvorile su granice za turiste koji mogu da dokažu da su primili drugu dozu najmanje 14 dana pre dolaska.\nDetalj sa plaže u Španiji\nU slučaju Nemačke, jedine vakcine koje će biti prihvaćene su one koje je odobrila evropska vlast: Fajzer, AstraZeneka, Moderna i Jansen.\nPortparol Evropske unije rekao je za BBC da će, iako svaka zemlja ima pravo da odredi kako putnici mogu ući na njihovu teritoriju, većina teritorija sačekati da se uvedu digitalni kovid sertifikati iz trećih zemalja.\n„Verovatno će to biti odluka o ‘recipročnosti’: kada se Komisija uveri da treće zemlje izdaju sertifikate u skladu sa standardima i interoperabilnim sistemima sa sistemom EU, možda će odlučiti da prihvati te sertifikate“, naveo je on.\nI dalje je potreban regularan pasoš\nTo znači, prema EU, da bi sertifikati iz zemalja van kontinenta mogli – u budućnosti – da ispune iste uslove kao i EU digitalni kovid sertifikat.\nTakođe se preporučuje ljudima da se pre turističkih putovanja obrate odgovarajućim ambasadama i konzulatima.\nU međuvremenu, u slučaju evropskih građana koji borave u drugim zemljama i koji su tamo vakcinisani, portparol je napomenuo da će moći da se prijave za digitalni sertifikat.\n„Građani EU vakcinisani u zemlji koja nije članica EU mogu da zatraže (EUDCC) od države članice svog državljanstva ili prebivališta“, objasnio je portparol.\n„EUDCC će biti izdat ako postoje pouzdani dokazi o vakcinaciji i ako to dozvoljava struktura zdravstvenog sistema.\n„Za više informacija građani mogu da odu u državu članicu državljanstva ili prebivališta“, dodao je on.\nKorona virus: „Ljudi su se preterano opustili“ – upozoravaju stručnjaci u Srbiji, Engleska ukida većinu mera\nKorona virus: Najbolja košarkašica Srbije zaražena, ali igraće u Tokiju, u Rusiji crni rekord


Smrtonosna eksplozija kamiona-bombe u Kabulu\nOsveženo pre: 31 maj, 2017\nRadnici javnih preduzeća čiste ulicu ispred nemačke ambasade nakon samoubilačkog napada u Kabulu, 31. maja 2017.\nVeliki kamion-bobma eksplodirao je u sredu ujutro u glavnom gradu Avganistana ubivši najmanje 90 i ranivši više od 300 ljudi.\nBezbednosni zvaničnici, koji su insistirali na anonimnosti, rekli su Glasu Amerike podatke o broju žrtava satima nakon eksplozije. Ranije, portparol avganistanskog Ministarstva zdravlja pomenuo je da je mrtvih 80, uz napomenu da bi mogao da raste.\nBomba je eksplodirala u centralnoj oblasti Kabula, Vazir Akbar Kan, u kome se nalaze sedišta diplomatskih misija i vladine kancelarije, oštetivši desetine vozila i okolnih zgrada. Avganistanski zvaničnici rekli su da je eksploziv bio spakovan u kamion-cisternu za odvoženje otpadnih voda.\nU blizini ambasade Nemačke\nBombaški napad dogodio se u oblasti nedaleko od nemačke ambasade. Na fotografijama koje kruže društvenim mrežama može se videti da je eksplozija pretvorila deo diplomatske misije u ruševine. Nemački ministar inostranih poslova, Zigmar Gabriel, napisao je na Tviteru da su avganistanski čuvari među poginulima i da je jedan broj zaposlenih povređen.\nEksplozija je dobrim delom uništila okolne zgrade, među kojima i sedište Rošan, vodeće telekomunikacione kompaije u Avganistanu.\nAvganistanac ispred mesta eksplozije u Kabulu, 31. maja 2017.\nAvganistanske bezbednosne snage ubrzo su orkužile oblast, a stigle su i međunarodne trupe na mesto napada kako bi pomogle u spašavanju.\nAvganistanska televizija pokazala je desetine ambulantnih kola kako odvoze povrđene do bolnica, uključujući i žene.\nTalibani su negirali umešanost, rekaviši da ta pobunjenička grupa nema ništa sa bombaškim napadom, niti sa bilo kojim napadom koji ima za cilj civile. Ta grupa nedavno je intenzivirala napade na avganistanske bezbednosne snage, ubivši i ranivši znatan broj njih.\nIslamska država preuzela je odgovornost za napade na ciljeve visokog profila u Avganistanu poslednjih meseci, uključujući i smrtonosni samoubilački napad na najveću vojnu bolnicu u Kabulu, u martu.\nU tom napadu ubijeno je najmanje 50 ljudi, uključujući i vojnike i doktore.\nVideo: Neobrađeni materijal sa mesta napada\nAvganistanski predsednik Ašrav Gani osudio je eksploziju u sredu kao "nehumnan i kukavički napad" na nedužne civile u svetom islamskom mesecu Ramadana.\nVojna misija NATO-a, koju predvode SAD, saopštila je da napade "demonstrira potpuno nepoštovanje civila i pokazuje varvarsku prirodu neprijatelja avganistanskog naroda".\nSusedni Pakistan takođe je osudio teroristički napad, rekavši da je izazvao štetu na rezidenciji pakistanskih diplomata i da je izazvao povrede kod nekih službenika.\n"Narod i vlada Pakistana izražavaju svoje iskreno saučešće vladi i narodu Avganistana i ožalošćenih porodica", rekao je portparol ministarstva spoljnih poslova.\nOvo poslednje nasilje dolazi u trenutku kada se predsednik Gani priprema da bude domaćin susednih i zemalja regiona u Kabulu sledeće nedelje na kojoj će se raspravljati o načinima okončanja rastućeg smrtonosnog konflikta u Avganistanu.


To se desilo pre svega zbog toga, rekao je predsednik opštine Dragan Tošić, jer su umanjeni prihodi budžeta poreza na zarade zbog mere Vlade Srbije o odlaganju plaćanja poreza kako bi se ublažile posledice pandemije koronavirusa.\nOdbornik GG „Samo lokalno“ Milan Bokun kritikovao je pojedine stavke u budžetu rekavši da škole i predškolska ustanova trpe „posledice“ rebalansa.\nTošić je rekao da su smanjena sredstva za prevoz profesora, jer nekoliko meseci nisu putovali, „oduzet“ je određeni iznos školama za grejanje, zato što škole nisu radile, kao i obdaništu, jer ustanova nije radila za vreme vanrednog stanja.\nNakon prvih promena u lokalnoj kasi planirani prihodi i primanja budžeta opštine Bečej su 1.773.933.000 dinara umesto prvobitno predviđenog iznosa, 1.798.493.000 dinara.\nPlanirani budžetski deficit je nakon rebalansa 96,6 miliona dinara, reč je o istom iznosu kao i pre promena u budžetu.\nPotrebna sredstva za finansiranje budžetskog deficita u iznosu od 96.672.000 dinara, otplatu glavnice za uzete kredite u iznosu od 146.200.000 dinara i nabavku domaće finansijske imovine u iznosu od 1.000 dinara obezbediće se iz primanja od zaduživanja kod poslovnih banaka u iznosu od 107.873.000 dinara i od prenetih neutrošenih sredstava u iznosu od 135.000.000 dinara, piše u rebalansu budžeta.\nOdbornici su na prvoj sednici bečejskog parlamenta nakon ukidanja vanrednog stanja bili udaljeni dva metra jedni od drugih i svi su nosili zaštitnu opremu.\nDanašnja sednica lokalnog parlamenta je verovatno bila poslednja u ovom sazivu, s obzirom na to dasu lokalni izbori raspisani za 21. jun.\nViše iz ove kategorije « Lokalni izbori: GG „Samo lokalno“ neće učestvovati na izborima\tMinistarstvo zdravlja: Osmi slučaj Covid-19 u Bečeju »


Danijel Server: Učešće Srba na izborima može da izazove ukidanje taksi – Balkanekspresrb.rs\nDanijel Server: Učešće Srba na izborima može da izazove ukidanje taksi\n“Odluka Srba sa severa Kosova, okupljenih oko Srpske liste, da izađu na lokalne izbore doneta je jer ne žele da snose krivicu za eventualni neuspeh dijaloga Beograda i Prištine”, izjavio je Danijel Server, profesor vašingtonskog univerziteta Džons Hopkins, u razgovoru za Glas Amerike.\nServer ukazuje da su predstavnici Srba uvideli da se na taj način deo odgovornosti za aktuelni zastoj pregovora može preneti na kosovske Albance i Prištinu.\n“Od momenta uvođenja taksi u iznosu od sto odsto na proizvode iz Srbije i BiH, čiji je inicijator bio Ramuš Haradinaj – tome se usprotivila gotovo čitava međunarodna zajednica – Sjedinjene Američke Države, Evropska unija, ali i kosovski predsednik Hašim Tači. Ujedno i glavni pregovarač Prištine u dijalogu sa Beogradom”, kazao je Server.\n“Naravno, ukoliko Priština sada odgovori suspendovanjem taksi, ili nečim sličnim. Mogao bi to biti korak u tom smeru i ja se izrazito nadam tome. Dodaću i da se nadam da će ideja o razmeni teritorija takođe biti u potpunosti isključena do momenta kada se dve strane vrate za pregovarački sto”, kaže on(Glas Amerike).♦


2001/03/08 20:17 Zakonski okvir ili Privremeni Ustav\nTHU, 08 MAR 2001 20:17:30 GMT\nZakonski okvir ili Privremeni Ustav\nJesen bi ponovo mogla da bude vreme izabrano za odr�avanje izbora na Kosovu. Me�unarodni zvani�nici koji administriraju Kosovom,izneli su da je organizovanje op�tih izbora njihov osnovni cilj I da su pripreme za ovaj proces ve� zapo�ele. Me�utim, jo� uvek niko nezna za �ta �e se glasati na tim izborima. Koje �e biti glavne institucije privremene samouprave na Kosovu, gde je sve jo� uvek "privremeno". "Privremenom" administratoru OUN za Kosovo, Dancu Hansu Hekerupu bila su potrebna �itava tri meseca kako bi odlu�io da napravi prvi korak za realizaciju njegovog "prvog prioriteta", po�etka rada na stvaranju onoga �to bi trebalo da bude Privremeni Ustav Kosova. Po�etkom marta on je definitivno proglasio sastav jedne tehni�ko - politi�ke radne grupe, koja �e se baviti stvaranjem "Zakonskog okvira za Kosovo", izraz kojim se zamenjuje naziv "Privremeni Ustav Kosova". Osam me�unarodnih predstavnika i sedam kosovskih (medju kojima I predstavnici srpske I bo�nja�ke zajednice), okupilo se po prvi put 6. marta, da bi raspravljali o na�inima stvaranja Zakonskog okvira, kojim �e se otvoriti put za organizovanje ili odr�avanje op�tih izbora I uspostavljanje privremene samouprave na Kosovu. Administrator je naveo da �e ova grupa, koju je on nazvao I tehni�kom I politi�kom, stvarati glavni dokument ili kako se on izrazio - Regulativu nad regulativama - koja �e zamenjivati najvi�i pravni akt ure�enja jedne zemlje. Albanski pravnici su se ve� u startu usprotivili terminu "Zakonski okvir", istrajavaju�i na nazivu "Ustav". Oni zastupaju mi�ljenje da je Kosovo I ranije, �ak I za vreme Jugoslavije I komunisti�kog lidera Tita, ali I u periodu delovanja paralelnog sistema tokom '90-tih godina imalo svoje Ustave, te da zato ono i sada treba da ima taj najvi�i pravni akt. Istra�ivanja kosovskog Instituta za Evroatlanske intergacije (NGO), pokazala su da se vi�e od 90 odsto anketiranih izjasnilo u prilog tome da Kosovo treba da ima svoj Ustav I u ovom periodu tranzicije. Me�utim, �ef Misije OUN na Kosovu (UNMIK) je rekao da �e Zakonski okvir stvarati na osnovu Rezolucije 12 44 Saveta bezbednosti OUN I da on ne�e prejudicirati definitivni status Kosova, koji bi trebao da ostane pitanje budu�ih pregovora. Zato, dodao je on, to ne mo�e biti Ustav. UNMIK je ve� uru�io jedan svoj Projekat �lanovima radne grupe i istovremeno je najavio da �e se �est meseci nakon usvajanja definitivne verzije zakonskog okvira mo�i odr�ati op�ti izbori na Kosovu. Ako je verovati prognozama da �e se ovaj Zakonski okvir usvojiti u roku od mesec dana, onda bi oktobar mogao da bude mesec odr�avanja op�tih izbora na Kosovu. Me�utim, za kakva �e se tela na tim izborima glasati, odnosno kakve �e se institucije definisati ovim Zakonskim okvirom, jo� uvek se ta�no nezna ili, bolje re�eno, jo� uvek �e se o tome "lomiti koplja" u okviru radne grupe. UNMIK ka�e da �e tela koja �e se stvarati biti Skup�tina ili Parlament, njegov predsednik ili predsedni�tvo i Vlada samouprave. Me�utim, albanski pravni eksperti istrajavaju na stvaranju institucija vlasti koje odgovaraju jednoj i me�unarodno priznatoj dr�avi, bez obzira na �injenicu �to Kosovo nije u takvom polo�aju. Oni su do sada predlo�ili nekoliko projekata Zakonskog okvira, nazvav�i ga Privremenim Ustavom Kosova, a u kojima se predvi�a da Kosovo ima svog predsednika, kao I sve druge zakonodavne I izvr�ne organizme. Oko 30 pravnih eksperata okupljenih oko jedne organizacije nazvane Ustavni forum Kosova, predstavili su svoj projekat kojim se predvi�a da Kosovo ima i svoj Ustavni sud. �ak, u tom Projektu su specificirani i mehanizmi odbrane i bezbednosti, kao i nacionalna informativna slu�ba ili nekakva kosovska CIA. A kruna svega je "pravo naroda na samoopredeljenje putem Referenduma, koji bi trebalo da se organizuje na kraju tranzicionog perioda".\nMe�utim, usvajanje Zakonskog okvira izgleda da �e prestavljati tvrd orah za me�unarodne I doma�e pravne eksperte. Ovi lokalni ne ulivaju puno entuzijazma zbog poziva da u�estvuju u ovom projektu, upravo zbog �injenice �to �e njihovi predlozi mo�da biti pro�itani od strane njihovih me�unarodnih kolega, ali te�ko da �e pro�i. Poslednja re�, svakako, ostaje me�unarodnoj Misiji I njegovom �efu, a s druge strane I sami albanski eksperti imaju izvesnih divergencija �to se ti�e nekih temeljnih pitanja. Recimo, predstavnici politi�kih snaga koje ne vide neku �ansu za pobedu na slede�im izborima, ne istrajavaju mnogo na �injenici da Kosovo bezuslovno mora da ima i predsednika, dok predstavnici bloka koji veruju u svoju pobedu ka�u da je to neophodno.\nBilo kako bilo, izgleda da Kosovo treba da sa�eka i to du�e vreme dok ne dobije Ustav, a sve �to mo�e da dobije je odr�avanje op�tih izbora koji su od velike va�nosti za njegovu budu�nost. Kosovarima se �uri da se ovi izbori odr�e i da se po�ne sa procesom preno�enja odgovornosti sa Misije OUN u njihove ruke. U veoma nesigurnom bezbedonosnom ambijentu i nestabilnom miru, kosovari �e biti "primorani" na kompromise u pogledu njegovog unutra�njeg ure�enja. Preuzimanje odgovornosti podrazumeva i kompetencije za delovanje u uspostavljanju reda i zakona i to bi u prvom redu izvuklo iz veoma neugodnog stanja i obaveze da reaguju i osu�uju svaki ne�eljeni fenomen, a pritom da ostanu nemo�ni u nemogu�nosti delovanja. Tako barem tvrde, ovda�nji politi�ki lideri.


Portal Sarajevo-RS.com - Nelegalni prevoznici gase autobusku stanicu na Palama\nNelegalni prevoznici gase autobusku stanicu na Palama\nsreda, 24 maj 2017 12:07\nPreduzeće "Stanišić", u čijem je vlasništvu autobuska stanica u Palama, obustaviće rad danas i 30. maja jer nadležne institucije nisu preduzele potrebne mjere da budu spriječene nezakonitosti u oblasti drumskog prevoza putnika, koje se najviše odnose na pojavu neregistrovanih prevoznika, saopštili su iz ovog preduzeća.\n"Posebno nas zabrinjava činjenica da nas, nakon obustave rada u aprilu u znak upozorenja na eskalaciju nezakonitosti u ovoj grani privrede, nije niko kontaktirao od institucija kojima smo se obratili za pomoć u rješavanju ovog problema", ističe se u saopštenju.\nPreduzeće "Stanišić" najavljuje da će, ukoliko se ne poboljša situacija na terenu, istrajati u odluci da prekine rad autobuske stranice u Palama od 1. septembra.\nNjegoš Poljaković, direktor preduzeća "Stanišić", ranije je upozorio da problem neregularnog drumskog prevoza putnika nije samo problem sarajevsko-romanijske regije, već je prisutan na području cijele BiH.\nViše iz ove kategorije « Ispraćeni maturanti SŠC "Istočna Ilidža" (FOTO) Sve je spremno za 11. Međunarodni moto susret u Istočnom Sarajevu »


RUSKI PREDSJEDNIK OTKRIO DETALJE DAVNOG RAZGOVORA SA CLINTONOM! Putin: Rusija bi mogla da uđe u NATO!; Clinton: Što da ne? - GlobalCir\n“Sjećam se jednog od posljednjih sastanaka sa Bilom Klintonom, kada je došao u Moskvu. Tokom sastanka rekao sam da bi trebalo da razmotrimo opciju da Rusija uđe u NATO, na šta je on odgovorio’što da ne”’, rekao je Putin, prenosi TAS S. Ruski predsjednik je dodao da se, ipak, “američka delegacija veoma unervozila”. “Jeste li podnijeli prijavu (za članstvo)?“upitao je reditelj Stoun, na šta se Putin samo nasmijao.\n“Putinovi intervjui” je specijal koji će biti emitovan na američkoj tv TV mreži “Show Time” četiri večeri zaredom, počevši od 12. juna, objašnjava američki sajt “Politiko”. U ekskluzivnom klipu, koji je “Politiko” dobio na uvid, Putin je pričao tome kako je NATO “samo instrument spoljne politike SAD”.\nPutin kaže da Rusija na to mora da odgovori “kontramjerama”. “Moramo da uperimo naše raketne sisteme ka postrojenjima koja nam prijete“, rekao je Putin, a prenosi “Politiko”.\nNATO je politički instrument SAD, koji nema saveznike, već samo vazale, rekao je predsjednik Ruske Federacije Vladimir Putin u intervjuu sa američkim filmskim rediteljem Oliverom Stounom, kao dio njegovog projekta pod nazivom “Putinovi intervjui”.\n“Jednom kada zemlja postane članica NATO-a, teško je odoljeti pritisku SAD, velikoj zemlji i lideru NATO-a. Odjednom, oružani sistemi se mogu postavljati u zemlji članici – sistem protiv balističkih raketa, nove vojne baze, a po potrebi i novi ofanzivni sistemi”, rekao je Putin.\nSnouden nije izdajnik, ali bolje da je postupio kao ja\n“Snouden nije izdajnik. On nije izdao interese svoje zemlje, niti je prenio nekoj drugoj zemlji informacije koje bi mogle naštetiti njegovom narodu”, rekao je Putin.\nMeđutim, ruski čelnik je kazao da je Snouden, ako mu se nije sviđalo to što radi, umjesto što je odavao tajne trebalo da da otkaz u Agenciji na isti način na koji je sam Putin dao otkaz u KGB. “Moje mišljenje je da je to što je on učinio pogrešno“, dodao je Putin u intervjuu.


Zašto je Kurc postavio ministra koji je bio na Kosovu i u BiH? - BIGportal.ba\nMaj 23, 2019 090\n“On želi da upravo postavljenjem stručnih ljudi, kako ih naziva, zameni pozicije ministara iz FPO i zato predlaže osobe koja su u svom domenu od neosporne stručnosti, tako da je i predlog za Luifovo postavljenje na tragu te osnovne namere da se postave ljudi gde u javnosti neće biti nikakve sumnje da je reč o stručnjacima koji znaju posao”, kaže Surlić.\nOsim Luifa za ministra odbrane, u prelaznoj Vladi trebalo bi da se nađu i bivši predsednik Višeg suda Ekart Rac na mestu ministra unutrašnjih poslova, Valter Peltner kao šef socijalnog resora i šefica kontrole leta kompanije “Austro kontrol” Valeri Hakl na čelu Ministarstva infrastrukture i saobraćaj.\nKljučno pitanje koje se postavlja pred Sebastijanom Kurcom je kako da obezbedi podršku za izbore u septembru. “Mislim da se postavljenjem tih ljudi, uključujući i vojno lice za ministra odbrane, Sebastijan Kurc obratio glasačima FPO, želeći da pokaže kako i dalje ima jednu snažnu nacionalnu pozadinu za svoju politiku i kako jedan iskusni general, ukoliko se nađe na poziciji ministra odbrane, dobro obavlja svoju dužnost. Na taj način Kurc šalje poruku da i dalje nastavlja sa do sada zauzetim kursom”, kaže Surlić.\n“Savez oružanih snaga oštro se protivi tom predlogu. Razmeštanje osobe podređene načelniku Generalštaba na dužnost novog ministra odbrane može da bude neshvatljivo osoblju”, piše u njihovom pismu.


Perestrojka ruskog kosmosa - stvara se Državna korporacija “Roskosmos”\nDatum kreiranja: četvrtak, 22 januar 2015 18:38\nU Rusiji se nastavlja temeljita reforma raketno-kosmičke privredne sfere. Objedinjavanjem Federalne kosmičke agencije (FKA) “Roskosmos” i Objedinjene raketeno-kosmičke korporacije (ORKK) stvara se Državana korporacija (DK) “Roskosmos”. Za direktora nove DK je imenovan Igor Komarov, koji je do sada rukovodio ORKK.\nNovu strukturu ruske raketno-kosmičke sfere predložio je premijer Dmitrij Medvedev, na sastanku sa predsednikom Vadimirom Putinom 21. januara. Objedinjavanjem FKA i ORKK nastaje Državna korporacija “Roskosmos”, koja će po ugledu na DK “Rosatom”, praktično kontrolisati sve aspekte planiranja, razvoja i eksploatacije raketno-kosmičkih sistema Rusije. Time se gasi FKA “Roskosmos”, dok će njen direktor Oleg Ostapenko biti postavljen na rukovodeće mesto nekog od holding kompanija koji će biti stvoren u okviru DK. Imenovanje Igora Komarova, dosadašnjeg direktora ORKK nije neočkivano jer se za iako relativno kratko vreme koliko je rukovodio ORKK pokazao kao izuzetno sposoban menadžer i u raketno-kosmičkoj sferi. Kao primer možemo navesti transformaciju Raketno-kosmičkog centra “Hruničev” koja je još uvek u toku, ali je u poslednji čas izvukla iz potpunog bankrota jednu od dve vodeće ruske kompanije koje se bave proizvodnjom raketa-nosača.\nOleg Ostapenko Igor Komarov\nU novu DK (to je osma državna korporacija koja je formirana u Rusiji) biće objedinjene sve funkcije dve institucije koje se gase, uključujući i dugoročne razvojne planove i naučna istraživanja (koje je kontrolisala FKA) i proizvodnju i pružanje provajderskih usluga kako na ruskom, tako i na svetskom kosmičkom tržištu (ORKK).\nGospodin Komarov je komentarišiću ove vest rekao da je to jedan od prioriteta i da će do kraja meseca rukovodstvu države biti predate projekat zakona o Dražvnoj korporaciji, sa planovima njenog konstituisanja i funkcionisanja. Sa druge strane, premijer Medvedev je zamolio da se kolektivu FKA “Roskosmosa” prenese zahvalnost na sve što je agencija do sada ostvarila, uz opasku da će budućnost “biti u mnogome povezana sa tim kako sada rade i kakve će rezultate postići u najbliže vreme”.\nKoreni ideje transformacije ruske raketno-kosmičke industrije u Dražvnu korporaciju nalazimo datiraju iz 2009, iz vremena kada je Dmitrij Medvedev bio predsednik Rusije. Zanimljivo, on je avgusta te godine izrazio sumnju u svrsishodnost formiranja državne korporacije. Nešto kasnije, o formiranju Državne raketno-kosmičke korporacije po ugledu na “Rosatom” govori i bivši direktor “Roskosmosa” Vladimir Popovkin (bio je rukovodioc FKA u periodu 2011-2013, preminuo je prošle godine). U novembru 2014. u ruskoj Dumi su se prvi put čuli komantari da postojeća struktura sa dva odvojena entiteta (FKA i ORKK) nije dovoljna efikasnai i da nije pružila očekivane rezultate. Iako nije naglašen, zastoj u gradnji kosmodroma “Vastočnij” je jedan od osnovnih pokazatelja tih problema. On je prvo doveo do smene Popovkina, a posle korupcijskog skandala i nedavne odluke da se ingerencije nad gradnjom kosmodroma prebace sa “Roskosmosa” (Ostapenka) na državno rukovodstvo (Rogozina), bilo je evidentno da se nešto veliko sprema. Takodje, pre samo nekoliko nedelja došlo je do nesuglasica izmedju dve organizacije kada je FKA “Roskosmos”, bez konsultacija sa ORKK, raspisao konkurs za mesto direktora Konstruktorskog biroa “Lavočkin”, jedine ruske kompanije koja projektuje i gradi medjuplanetarne i mesečeve aparate.\nKakav je značaj ovog krupnog koraka u transformaciji ruske raketno-kosmičke privrede teško je reći sada, kada je vest o formiranju DK “Roskosmos” tek objavljena. U svakom slučaju, kao i svaka temeljita reorganizacija složenih infrastuktura, ona sa sobom nosi sa jedne strane povećanje efikasnosti i operativne sposobnosti, ali sa druge i popirličnu dozu rizika. Sigurno je da će integracija planiranja i proizvodnje imati pozitivan uticaj na efikasnije korišćenje raspoloživih tehničkih i intelektulanih resursa i na ekonomičnije finansiranje. Takodje, očekuje se da će se smanjiti dugački administrativni (i birokratski) procesi i povećati kvalitet komplektnog proizvodnog ciklusa – od početka (planiranja) do kraja (realizacije).\nRizici su takodje evidentni. Sa jedne strane, ORKK je formirana tek nedavno. Sa druge, stavljanje tako složene infrastrukture kao što je raketno-kosmičkae pod jednu kapu može, ako nije dobro vodjeno, itekako da zakomplikuje situaciju. U novoj šemi, faktički naručilac i izvodjač poslova se stapaju u istu organizaciju, postaju jedno, tako da nije najjasnije kako će ovo funkcionisati. Takodje, kako je kosmos oduvek bio pod kontrolom rukovodstva države, odnosno političara, pitanje je kako će se različiti organi vlasti snaći u novoj centralizovanoj i izuzetno složenoj strukturi. Pored toga, sve se ovo odigrava u jeku analize predloga desetogodišnjeg kosmičkog programa Rusije (FKP) koga je “Roskosmos” u tesnoj saradnji sa Kremljom pripremio. Već ima nagoveštaja da će nekoliko velikih projekata, kao što su istraživanja Meseca i razvoj super-rakete i novog kosmičkog broda doživeti velike promene, kako u svetlu pogoršanja ekonomske situacije u Rusiji izazvane sankcijama i padom cena nafte, tako i strateških pitanja vezanih za njihove tehničke i finansijske aspekte. Kako FKP predložen od ugašene kosmičke agencije, još uvek nije usvojen i kako još uvek ne postoji kompromis u planovima razvoja kosmonautike u Rusiji u sledećih 10-20 godina, formiranje DK “Roskosmos” možda ne dolazi u pravi čas. Uz to, kako smo već naglasili, ORKK još uvek nije potpuno formirana, a kreće se u stvaranje još složenije strukture u vidu Državne korporacije.\nNaravno, ove bojazni mogu na kraju da budu i suvišne, što će umnogome zavisiti od toga kako će DK “Roskosmos” startovati, kakvu će strukturu imati i hoće li naći pravi tehno-ekonomski balans ruskog kosmičkog puta u budućnost.


Bartolomeo Bove je snimio svog pratioca Juku Igarapea zajedno sa grdosijom, koja se očigledno veoma zainteresovala za kameru.\nAnakonde spadaju u najveće zmije na svetu i mogu biti duge čak devet metara, a ova je, tvrde ronioci, bila duga sedam metara.\nHrane se ribama, manjim zmijama, gmizavcima, pticama, kapibarama i drugim sisarima.\nOči u oči s džinovskom anakondom\n- Ponašanje ove anakonde opovrgava uvreženo mišljenje da je reč o agresivnim i brutalnim stvorenjima, koja dovode ljude u opasnost - kaže ronilac Bartolomeo Bove.\nIako ljudi nisu na njihovom jelovniku, susret sa njima ipak može biti opasan, ukoliko se osete ugroženim.\nOvoga puta susret ronilaca i anakonde završio se mirno i sada možemo da uživamo u impresivnim snimcima.


RTS :: "Ravnopravno do cilja" po sedmi put na Beogradskom maratonu\nAtletika "Ravnopravno do cilja" po sedmi put na Beogradskom maratonu\nsubota, 21. apr 2018, 13:23 -> 13:28\nAkcijom "Ravnopravno do cilja" održanom u okviru 31. Beogradskog maratona, Poverenik za zaštitu ravnopravnosti je po sedmi put pružio podršku osobama sa invaliditetom u učešću na ovoj sportskoj manifestaciji.\nViše stotina građana i građanki koji su posetili štand poverenika imali su jedinstvenu priliku da se kroz druženje sa sportistima sa invaliditetom upoznaju sa konkretnim preprekama na koje oni nailaze, a kroz razgovor sa poverenicom za zaštitu ravnopravnosti i zaposlenima, da saznaju više o štetnosti diskriminacije i kako se protiv nje boriti, navodi se u saopštenju Kancelarije Poverenika.\nPoverenica Brankica Janković je istakla da je akcija "Ravnopravno do cilja", koju Poverenik tradicionalno organizuje sa Sportskim Savezom osoba sa invaliditetom Beograda, okupila rekordan broj od 250 sportista i sportistkinja sa invaliditetom od kojih 85 učestvuje u polumaratonu.\nOna je naglasila da su ove godine, zahvaljujući donaciji, po prvi put obezbeđena specijalna kolica za maraton koja vozi Željko Likić iz ŠOIB i da je nabavka specijalne opreme jedna od mogućnosti za pomoć sportistima sa invaliditetom.\nTo je veoma značajno zato što naši podaci pokazuju da se osobe sa invaliditetom najviše susreću s preprekama za ravnopravno učešće u društvenom životu, naročito zbog nepristupačnosti javnih objekata i površina, navela je poverenica i istakla da je ova akcija jedan od načina da se ukaže na to da ove osobe mogu da budu potpuno ravnopravne u svim oblastima života, kao i da Beograd i Srbija mogu da stvore uslove za to, dodala je Jankovićeva.\nSpecijalni gost manifestacije bio je Andrea Oricio, šef misije OEBS-a u Srbiji, koji je pozdravio sve aktivnosti Poverenika za zaštitu ravnopravnosti, kao i veliki odziv na akciju "Ravnopravno do cilja", naglasivši važnost inkluzije svih građana i građanki Srbije u društvo.\nMeđu brojnim učesnicima ove akcije bili su i predstavnici ambasada i organizacija civilnog društva.


sdcafe | Počela je Pozorišna značka Počela je Pozorišna značka\nTokom prethodne nedelje učenici osnovnih škola u Smederevu su počeli da gledaju predstave sa repertoara programa „Pozorišna značka Branislav Nušić“, koji organizuje pozorište PATOS. Prva na repertoaru, namenjena učenicima svih razreda, je bila predstava „Plastične bašte“, u režiji S. Tramaćerea (ITA). Sale su bile pune, što posetilaca - učenika i njihovih nastavnika, što dobre energije koja je traajala tokom svih izvođenja. Učenike u školama već sada očekuju njihovi „pozorišni dnevnici“, u kojima će moći da ostave svoje prve pozorišne kritike. Sledeća aktivnost ih očekuje već u aprilu, kada će se prigodno u okviru Nušićevih dana, pogledati nove predstave i zapisati novi pozorišni utisci.\nProjekat Pozorišna značka Branislav Nušić je program Pozorišta PATOS iz Smedereva kojim se ostvaruje razvoj i edukacija mlade pozorišne publike, kroz podsticanje i negovanje umetničkog ukusa i kritičkog promišljanja. Učenici osnovnih škola u toku jedne godine organizovano sa školom gledaju predstave sa brižljivo i odovorno osmišljenog repertoara, pišu svoje prve pozorišne kritike u svojim pozorišnim dnevnicima koje dobijajau na poklon i učestvuju u manifestaciaji Pozorišna značka Branislav Nušić u decembru 2018. godine.


Četvrta Gimnazija u Beogradu – e – UČENJE I NASTAVA\ne – UČENJE I NASTAVA\nZbog trenutne epidemiološke situacije u zemlji u periodu od 8. do 12. marta u Gimnaziji će se nastava odvijati kroz ostvarivanje obrazovno-vaspitnog rada učenjem na daljinu.\nNastava će se realizovati prema odobrenom – važećem RASPOREDU ČASOVA\nUčenici svakog odeljenja obavezni su da časove redovne nastave pohađaju u okviru jedne nastavne grupe u vremenu od 09:00 do 14:50 sati, prema sledećem rasporedu rada - OTVORITI OVDE…\nUčenici su podeljeni u grupe u okviru onih predmeta koje imaju planirane vežbe za čiju realizaciju je predviđeno da se formiraju dve nastavne grupe.\nNastavnici prate postignuće učenika tokom nastave na daljinu i formativno i sumativno ocenjuju njihova postignuća.\nVAŽNO: nastavnici mogu sprovoditi usmene i pisane provere znanja na daljinu, bez pozivanja učenika u školu.\nNastavnik na početku svakog nastavnog časa evidentira odsutne učenike u elektronski dnevnik.\nU okviru ocenjivanja nastavnik kreira testove, koristi digitalne alate za procenu znanja učenika i unosi podatke i informacije o postignućima učenika u elektronski dnevnik.\nMaterijal koji sledi /….OTVORITI OVDE…/ treba da prouče svi učenici i predstavlja obaveze učenika u realizaciji nastavnog procesa u školskoj 2020/2021. godini.\nSvaki učenik nastavu pohađa u okviru modela učenja na daljinu korišćenjem E-mail adrese (korisničkog naloga) koja je dodeljena u okviru platforme za učenje na daljinu G-Suite for Education Četvrte gimnazije. Navedena platforma je osnova za komunikaciju između učenika i nastavnika.\nUputstvo za prijavljivanje učenika u Google učionicu je ….. ovde………\nBezbednost u okviru elektronske platforme za učenje\nU skladu sa specifičnostima organizovanja onlajn nastave u vreme pandemije virusom i uzimajući u obzir praćenje ponašanja učenika, nastavnici i stručni saradnici posebnu pažnju su obratili na pojedinačne slučajeve neprimerenog ponašanja učenika na platformi za učenje na daljinu (različiti oblici digitalnog nasilja, neprimereni komentari i dr.).\nS tim u vezi, Gimnazija ovim putem obaveštava roditelje učenika i učenike da će svaki slučaj neprimerenog postupanja ili digitalnog nasilja u procesu onlajn učenja biti evidentiran, istražen i raspravljen u okviru vaspitno – disciplinskog postupka i da će uticati na ocenu iz vladanja na kraju školske godine. O tome će roditelji biti informisani, sa očekivanjem da ostvare uticaj na učenike kako se takva vrsta ponašanja ne bi ponovila.\nOvim putem skrećemo pažnju učenicima na činjenicu da se pravila ponašanja u školskom objektu primenjuju i na onlajn platformi za učenje, gde se beleže neprimereni postupci, o čemu će biti informisani i roditelji. Treba imati u vidu da je e-učionica (Google učionica) takođe školski prostor.\nUkoliko škola stekne saznanja o digitalnom nasilju između učenika koje se nastavlja i nakon informisanja roditelja i/ili predstavlja poseban rizik po učenika/ke izložene nasilju, Gimnazija će po službenoj dužnosti da podnese prijavu nadležnom Ministarstvu unutrašnjih poslova.


ČEDA JOVANOVIĆ: LDP će se odazvati pozivu mandatara Vučića - Informer\nČEDA JOVANOVIĆ: LDP će se odazvati pozivu mandatara Vučića\nPredsednik i poslanik Liberalno demokratske partije (LDP) Čedomir Jovanović izjavio je danas da će se odazvati pozivu mandatara Aleksandra Vučiča na razgovor o novoj vladi, jer je za njega pitanje političke kulture da taj poziv prihvati\nOn nije odgovorio na novinarska pitanja da li će biti deo buduće vlade.\n- Znamo u kojoj zemlji živimo i pod kojim okolnostima vlada radi i ja svojom politikom ne želim da stvaram nove probleme - rekao je Jovanović novinarima u pauzi konstitutivne sednice Skupštine Srbije.\nPodovom najave da će biti formiran anketni odbor koji treba da ispita izborne neregularnosti, odnosno šta se dešavalo u izbornoj noći, Jovanović je rekao da je potrebno o tome razgovarati u skupštini, ali da svi znaju u šta se "pretvaraju anketni odbori - u političke obračune".\nJovanović je istakao da je neophodno doći do saznanja šta je bilo sa zapisnicima sa biračkih mesta, brojanjem glasova i izbornim materijalom sa Kosova i Metohije.\nAleksandar Vučić mandatar LDP Čedomir Jovanović\nS obzirom s kim je u koaliciji počeo je tako i da se moli (klanja)\n....ti možeš da dobiješ poziv, samo iz Tužilaštva!


Ministarka otkrila koliko bi još mogle da zarade žene u Srbiji - BIZlife\nOna je povodom izrade prve analize ekonomske vrednosti neplaćenih poslova u oblasti staranja, koje su zajedno sproveli Koordinaciono telo za rodnu ravnopravnost u saradnji sa Agencijom Ujedinjenih nacija za rodnu ravnopravnost i osnaživanje žena (UN Women) i uz finansijsku podršku Vlade Ujedinjenog Kraljevstva i britanske ambasade u Srbiji, istakla da su neplaćeni poslovi staranja razlog za neaktivnost žena na tržištu rada u mnogo većem procentu nego kod muškaraca.\n“Čak 96 odsto žena kao razlog za skraćeno radno vreme navodi brigu o deci i drugim članovima porodice, dok samo četiri odsto muškaraca tvrdi isto. Kriza zbog koronavirusa dodatno je pokazala da žene preuzimaju ogroman teret na sebe kao zdravstvene radnice, zaposlene u trgovini, ali i u kući. Znatno im je teže da usklade porodične i poslovne obaveze, nemajući slobodnog vremena za sebe“, rekla je Mihajlović, saopštilo je Ministarstvo.\nIstakla je i da je ova analiza “prvi važan korak u planiranju naših daljih aktivnosti kako bismo stvari u ovoj oblasti promenili nabolje”.\n“Samo društvo u kojem su svi građani i građanke zadovoljni i imaju jednake mogućnosti je društvo koje može da napreduje”, rekla je ona.\nKUCNI POSLOVI/rodna nejednakost/žene/zorana mihajlović\nPingback: Ministarka otkrila koliko bi još mogle da zarade žene u Srbiji - biznis24.rs


Vesti online / Vesti / Svet / Vikiliks: EU vojskom protiv migrantskih brodova\nVikiliks: EU vojskom protiv migrantskih brodova\n"Vikiliks" je objavio poverljivi izveštaj o "Operaciji Sofija", vojnoj intervenciji Evropske unije protiv takozvanih "izbegličkih brodova" na obalama Libije. Izveštaj koji datira od 29. januara 2016. godine, napisao je kontra–admiral Enriko Kredendino, komandant te operacije. Dokument sadrži statistiku priliva izbeglica i detalje izvršenih i planiranih operativnih faza združenih snaga EU koje deluju na Mediteranu.\nEU ima tajni plan za izbegličke brodove blizu Libije\nU izveštaju se takođe naglašava pritisak na nadležne organe EU da pomognu i ubrzaju proces formiranja "pouzdane" vlade u Libiji, od koje se očekuje da će pozvati snage EU da rade u okviru svojih teritorijalnih voda, a da će kasnije dati dozvolu za produženje vojne operacije EU na kopnu.\nTa informacija se pojavljuje manje od pet meseci nakon što je objavljeno da su u "Operaciju Sofija" uključene 22 države članice EU i 1.300 zaposlenih koji će odobravati prolaz ili zaustavljati sumnjive brodove u Mediteranu.\nU dokumentu je, međutim, navedeno da postoji "realna neizvesnost da li će operacija ikada moći - zbog pravnih ili političkih razloga - da ispuni svoju misiju, odnosno da neutrališe krijumčarsku mrežu".\nU oktobru prošle godine Savet bezbednosti UN usvojio je rezoluciju kojom se pomorskoj misiji EU odobrava da presreće i konfiskuje brodove koji ilegalno prevoze migrante u Sredozemnom moru. Rezolucija 2240 ovlašćuje evropske ratne brodove da pretražuju i oduzimaju brodove za koje se sumnja da švercuju migrante u međunarodnim vodama iz Libije do Evrope.


RTS :: Otkrivena crna rupa koja ne jede, već rađa zvezde\nNauka Otkrivena crna rupa koja ne jede, već rađa zvezde\npetak, 21. jan 2022, 08:56 -> 10:48\nCrne rupe ne moraju uvek da budu destruktivne pojave u svemiru koje gutaju sve što im se približi. Novo istraživanje pokazalo je i da mogu da stvaraju nove zvezde.\nU susednoj patuljastoj galaksiji, poznatoj kao Henize 2-10, na udaljenosti od trideset miliona svetlosnih godina otkrivena je crna rupa koja „rađa“ zvezde.\nPosmatranje teleskopom „Habl“ pokazalo je da, nasuprot pređašnjem uverenju, crne rupe mogu da budu produktivne.\n„Od početka sam znala da se nešto veoma neobično i posebno dešava. Sada je Habl dao čiste dokaze o vezi između crne rupe i susednog regiona u kom se formiraju zvezde, udaljenom oko 230 svetlosnih godina od crne rupe“, rekla je Rejnesova.\n(subota, 22. jan 2022, 07:18) - Mile [neregistrovani]\n(subota, 22. jan 2022, 05:46) - Александра [neregistrovani]\n(petak, 21. jan 2022, 22:36) - anonymous [neregistrovani]\n(petak, 21. jan 2022, 20:39) - anonymous [neregistrovani]\n(petak, 21. jan 2022, 19:30) - Dusan [neregistrovani]\n(petak, 21. jan 2022, 19:00) - crni [neregistrovani]\n(petak, 21. jan 2022, 17:34) - ☺ [neregistrovani]\n(petak, 21. jan 2022, 16:22) - gile [neregistrovani]\n(petak, 21. jan 2022, 16:10) - Tri Tacke [neregistrovani]\n(petak, 21. jan 2022, 14:52) - anonymous [neregistrovani]


Niška televizija » Neophodna primena Arhuske konvencije\nObjavljeno 16.08.2013. 14:54\nIako je Srbija potpisnik Arhuske konvencije kojom građani imaju pravo da budu obavešteni o stanju životne sredine u svom okruženju, oni i dalje ne utiču dovoljno na donošenje odluka iz oblasti ekologije, zaključeno je na okruglom stolu Arhus centra južne i istočne Srbije.\nZbog toga predstavnici Arhusa iz 20 gradova Srbije, među kojima su u Nišlije, poručuju da je, po standardima EU neophodno što pre osnovati savet za zaštitu životne sredine u svakoj lokalnoj zajednici.\nZahvaljujući Arhuskoj konvenciji koja je ratifikovana 2009. godine, građani Srbije imaju pravo da zatraže na uvid dokumenta o stanju zaštite životne sredine i da učestvuju u donošenju ekoloških odluka. Ipak, oni često ne ostvaruju ta svoja prava, kaže menadžer projekta Arhus centar južne i istočne Srbije, Sonja Popović. Ona je na okruglom stolu u Nišu istakla da je situcija po pitanju zaštite životne sredine nije dobra i da je Arhus centar pokrenuo inicijativu za stvaranje konkretnih mehanizama za primenu Konvencije na lokalu.\nDa bi Konvencija na nivou grada Niša mogla da se primeni, neophodno je usvojiti niz odluka i osnovati savet.\nPodsetimo, ova konvencija usvojena je 1998. godine u danskom gradu Arhusu i predstavlja međunarodno-pravni instrument za zaštitu životne sredine, koji se u poslednja dva meseca u 20 gradova širom Srbije promoviše u okviru Arhus karavana 2013.


Dinar je danas nastavio rast prema evru za 0,1 odsto dostigavši novu rekordnu vrednost prema moneti evrozone u ovoj godini, i zvanični srednji kurs iznosi 118,0868 dinara za evro, objavila je Narodna banka Srbije.\nDinar je jači prema evru za 0,4 odsto nego pre mesec dana, na godišnjem nivou jači za 4,9 procenata. Dinar je od početka godine porastao prema evru za 0,3 odsto.\nIndikativni kurs dinara prema dolaru je juče ojačao za 0,1 odsto na 95,7486 dinara za jedan dolar. Dinar je prema američkoj valuti jači za 1,2 odsto nego pre mesec dana, na godišnjem nivou je jači za 22,6 procenata, a od početka 2018. godine je porastao za 3,5 posto.\nNBS je kupila juče na međubankarskom deviznom tržištu 15 miliona evra kako bi ublažila prekomerne dnevne oscilacije kursa, a od početka godine je kupila ukupno 60 miliona i prodala 180 miliona evra.\nDevizne rezerve u januaru 9,6 milijardi evra, manje za 314 miliona


Manje pušača na radnim mestima – Semendria\nManje pušača na radnim mestima\n14. novembar 2011. DRUŠTVO – Zakon o pušenju se uglavnom poštuje, ocenjuju stručnjaci godinu dana nakon njegove primene.\nGodinu dana od početka primene Zakona o zaštiti stanovništva od izloženosti duvanskom dimu u Srbiji, stručnjaci ukazuju da se on uglavnom poštuje i da je na radnim mestima smanjen broj osoba koje su izložene duvanskom dimu sa 45 na 35 odsto.\nPuna primena novog zakona o zabrani pušenja počela je 11. novembra prošle godine, kada su pušači gotovo „proterani” iz radnih prostora, obrazovnih, kulturnih i zdravstvenih ustanova, sportskih i tržnih centara i delimično iz restorana i kafića. Zabrana upotrebe duvana na svim javnim i radnim mestima, postavljanje odgovornih lica za kontrolu zloupotrebe ovog Zakona, ali I propisane kazne, smanjile su broj osoba koje su izložene duvanskom dimu, a povećale broj onih koji su ovog poroka rešili. Naime, kako stručnjaci tvrde, na osnovu istraživanja javnog mnjenja, vršenog pre šest meseci, pokazalo se da je za 10 odsto smanjen broj osoba koje su izložene duvanskom dimu na radnim mestima, u školama sa 44 na 22 odsto, a u kući prijatelja sa 83 na 76 odsto. To istraživanje je pokazalo I da skoro polovina ispitanika želi da ostavi duvan, a 60 odsto njih reklo je da im duvanski dim smeta u kući.\nPodrška gradjana Srbije Zakonu o zaštiti stanovništva od izloženosti duvanskom dimu, i dalje raste, pokazuju ova istraživanja. Značajan je I podatak Instituta za javno zdravlje Srbije koji kaže da je za 12 odsto smanjen broj mladih koji su probali cigarete.\nAktivan rad na edukaciji i brojne kampanje, seminari i konferencije koji su održani na ovu temu, značajno su podigle svest stanovništva od opasnosti duvanskog dima , jer je 88 odsto anketiranih svesno da je pušenje uzročnik teških i brojnih bolesti.\nViše od 90 odsto smatra i da je duvanski dim štetan i za nepušače koji ga udišu , kao i da pušači treba da vode računa gde puše kako ne bi ugrozili zdravlje drugih.\nJedan od najvažnijih ciljeva primene ovog zakona bio je da se značajan broj osoba odvikne od pušenja ili smanji broj popušenih cigareta i time doprinese poboljšanju opšteg zdravlja stanovništva. Iako se ne zna sa sigurnošću koliki je broj stanovnika ostavio duvan, prema statistici, u periodu od 2000. do 2006. godine broj pušača smanjen je za skoro sedam osto, pa se očekuje da taj broj bude još veći zahvaljujući primeni zakona.\nU nekim zemljama, na paklicama cigareta koriste se grafička upozorenja s fotografijama bolesti koje pušenje izaziva, a pojedini stručnjaci očekuju da ta praksa biti uvedena i u Srbiji.\n« Sindikalci protiv prodaje Komunalca\n9. Memorijalni turnir „Želibor Mladenović – Žele“ »


Košarac: Izvoz piletine i jaja u Evropsku uniju nije ugrožen — Radio Velkaton : Radio Velkaton\nKošarac: Izvoz piletine i jaja u Evropsku uniju nije ugrožen\n“Pojedine strukture su u proteklom periodu iznosile različite dezinformacije i špekulacije o zabrani izvoza pilećeg mesa i industrijskih jaja na evropsko tržište, između ostalog, pominjući mogućnost da će BiH 31. marta ostati bez dozvola za izvoz u EU. Zabrane izvoza neće biti, tako da domaći peradari nastavljaju neometan plasman svojih proizvoda na tržište EU”, poručio je ministar Košarac.\n“Poteškoće su se pojavile zbog neprovodive i neadekvatne odluke iz 2005. godine o određivanju referentnih laboratorija u BiH, koje su trebale izvršiti ova testiranja. Ta odluka nije u skladu sa standardima EU. Nažalost, prethodna struktura Ministarstva u potpunosti je zanemarila problem, što je potpuno nedopustivo i neprihvatljivo”, ocijenio je ministar Košarac.\nOn je napomenuo da se, po preuzimanju ministarskog mandata, aktivno posvetio rješavanju ovog nasljeđenog problema, što je rezultiralo pozitivnim ishodom za domaći peradarski sektor.\n“‘Cijeneći potrebe naših izvozno orijentisanih peradara, kontinuirano smo sarađivali sa Delegacijom EU u BiH, Evropskom komisijom i nadležnom evropskom laboratorijom u Veneciji, te u konačnici došli do ad hoc rješenja, koje obezbjeđuje nastavak neometanog izvoza pilećeg mesa u EU”, naglasio je ministar Košarac.\nRaditi na sistemskom rješenju\nOn je istakao da će Ministarstvo u saradnji sa nadležnim institucijama u narednom periodu raditi na sistemskom rješenju pitanja referentnih laboratorija, koje će dostaviti Vijeću ministara BiH na usvajanje.\n”Opredijeljeni smo da kreiramo politike koje će značiti otvaranje novih tržišta za domaće proizvođače, što je jedna od mjera za zaštitu domaće proizvodnje. Pri tome, veliku pažnju posvećujemo EU, koja je i dalje naš glavni spoljnotrgovinski partner. Zbog toga je važno da nastavimo neometan izvoz piletine i jaja za preradu, te da omogućimo plasman konzumnih jaja i crvenog mesa na evropsko tržište”, zaključio je Košarac.


Foto: Jelena Đurđević | Potpisan ugovor o saradnji PMF-a i kompanije R-S Silicon\nAnja Matarugić 13.09.2018 16:16\nBANJALUKA - Goran Trbić, dekan Prirodno-matematičkog fakulteta u Banjaluci, i Đanmikel Folja, prokurista R-S Silicon d.o.o. Mrkonjić Grad, potpisali su dva sporazuma o međusobnoj saradnji u vrijednosti od preko 50.000 KM.\nMilica Balaban, rukovodilac Studijskog programa hemije na PMF-u, rekla je da je prvi ugovor o izradi stručne studije na temu "Sveobuhvatno istraživanje mikrosilike" gdje će stručnjaci tog fakulteta raditi istraživanje jednog sporednog proizvoda ove kompanije, u vrijednost od 40.000 KM.\n"Pored toga kompanija R-S Silicon d.o.o iz Mrkonjić Grada je poklonila opremu u vrijednosti od preko 12.000 KM. Riječ je o digestoru i dvije precizne analitičke vage", rekla je Balabanova.\nFolja je rekao da od ove saradnje očekuju velike rezultate.\n"Nadamo se da će rezultati biti pozitivni, i da će se proizvod koji nastane iz ovoga nastaviti proizvoditi ovdje i doprinjeti daljem razvoju", rekao je Folja.\nPotpisivanju ugovora prisustvovao je Nikola Minasi, ambasador Italije u BiH, koji smatra da će ovo dati veliku podršku mladima u RS i BiH.\n"Ovaj projekat omogućava nova radna mjesta trenutnim i budućim istraživačima na fakultetu istovremeno otvara nova radna mjesta u preduzeću R-S Silicon. Pokušaćemo sličnu saradnju ostvariti i sa drugim italijanskim preduzećima u BiH", rekao je Minasi.\nPMF Ugovor Saradnja Italija\nCvijanović: U Americi pregovori o formiranju novog univerziteta u Banjaluci\nŠeranić: Dentalna klinika Medicinskog fakulteta - rasadnik znanja\nPotpisan Memorandum u okviru projekta "Škole za 21. vijek"\nU osam škola BiH fudbal postao alat dobre komunikacije\nPrijem u Vladi RS snižava vladanje?\nU Srpskoj penzionerskim čekom plaćaju studenjak


Novak: Ruska proizvodnja nafte biće nešto manja ove godine\nTanjug 26. maja 2022. 10:00\nTEHERAN – Proizvodnja nafte u Rusiji mogla bi da padne sa prošlogodišnjih 524 miliona tona na 480-500 miliona tona u 2022. godini, izjavio je danas novinarima potpredsednik Vlade Aleksandar Novak.\n„Mislim da će pad biti daleko manji nego što se ranije predviđalo. Pad proizvodnje je samo jednog meseca bio nešto veći od milion barela dnevno. Shodno tome, mislim da će uslediti oporavak, i da će proizvodnja verovatno iznositi 480-500 miliona tona ove godine u odnosu na 524 miliona tona prošle godine“, rekao je Novak, prenosi Tas s.\nDodao je da su to procene u ovom trenutku, ali da sve može da se promeni u zavisnosti od situacije.\nPad ruske proizvodnje nafte je dostigao 6,0 posto u prvoj dekadi aprila u poređenju sa martom, da bi se zatim ubrzao na skoro 9,0 procenata do kraja meseca.\nRusija je od prošlog proleća uglavnom postepeno povećavala proizvodnju sirove nafte Međutim, zemlja se od marta suočava sa obimnim međunarodnim sankcijama zbog situacije u Ukrajini, koje zabranjuju zapadnim partnerima ulaganja u istraživanje, proizvodnju i preradu nafte u Rusiji.\nMinistar finansija Anton Siluanov izjavio je ranije da bi Moskva zbog sankcija mogla da izgubi do 17 odsto proizvodnje nafte 2022. godine, dodaje ruska agencija.\nKartice (papirići) za plaćanje putarine na autoputu\nRistic: Kada se let otkaze putnik ima pravo na povracaj…\nUdruženje za zaštitu potrošača:Kada se let otkaže, putnik…


GlaxoSmithKline Srbija web site\nNagrada GSK-u za podršku onkološkim pacijentima\nNa dobrotvornom BELhospice balu "Put oko sveta za jednu noć" održanog u subotu, 22. novembra, naša kompanija se pridružila predstavnicima diplomatskog kora, korporativnog sektora i javnim ličnostima i doprinela sakupljanju 40 000 evra namenjenih podršci radu BELhospice centra i izgradnji prvog stacionara za palijativno zbrinjavanje obolelih od malignih bolesti.\nOpširnije » Preuzmite naš izveštaj o korporativnoj odgovornosti\nBeograd, 20. novembar 2014. - Odgovorno poslovanje je u osnovi naše strategije. Za nas je značajno ne samo šta smo postigli, već i na koji način smo to uradili. Značajno je da osiguramo da su naše vrednosti u osnovi svake odluke koju donosimo kako bismo ispunili očekivanja društva.\nNa koji način poslujemo odgovorno i koja su naša ključna postignuća u Srbiji i Crnoj Gori u prethodnoj godini saznajte iz našeg Izveštaja o korporativnoj odgovornosti.\nVolonterska akcija zaposlenih u GSK i donacija za Dom zdravlja Obrenovac\nBeograd, 29. oktobar 2014. - Više od 50 volontera - radnika farmaceutske kompanije GlaxoSmithKline (GSK) učestvovalo je na radovima saniranja posledica majskih poplava u Domu zdravlja Obrenovac.\n15. oktobar 2014. - Marta Rodriges Moro (Marta Rodriguez Moro), mlada devojka iz Madrida, zaposlena u sektoru za marketing u GSK u Španiji, spakovala je kofere, napustila Madrid i došla na pola godine u Srbiju da volontira u BelHospice centru, u okviru globalnog PULSE programa.\nGSK ponovo na vrhu prema indeksu dostuponosti lekova\n17. novembar 2014. - GSK je na prvom mestu prema “Access to Medicines” indeksu u 2014. godini, što je četvrti put za redom da smo se našli na vrhu ATM liste.\nBeograd, jun 2014. - Pionirsko partnerstvo kompanije GSK sa međunarodnom humanitarnom organizacijom Save the Children ima za cilj pružanje podrške kako bi se spasao život milionu dece. Ovoj globalnoj inicijativi pridružili su se i zaposleni u GSK u Srbiji. Opširnije »\nGodišnji i kvartalni rezultati\nGodišnji izveštaj za 2010.\nKorporativna odgovornost – izveštaj za 2010.\nBELhospice humanitarno kuglanje za negu preko 30 pacijenata\nBeograd, 7. mart 2014. - GSK je i ove godine podržao tradicionalni humanitarni BELhospice turnir u kuglanju, održan 7. marta, uoči Dana žena.\nGSK i Save the Children – lokalno i globalno partnerstvo\nBeograd, mart 2014. - GSK Srbija je, u saradnji sa organizacijom Save the Children, održala dobrotvornu aukciju namenjenu prikupljanju sredstava za Dečiji centar Mali Princ, početkom ove godine. Na aukciji održanoj u Vršcu, u kojoj su učestvovali zaposleni u GSK, prikupljeno je 206.500 dinara.\nŽelja nam je da svi naši zaposleni svoj posao obavljaju najbolje što mogu. Takođe želimo da to rade ne samo na način da zadovolje potrebe kompanije,već i svoje vlastite potrebe i ciljeve.\nMi podržavamo fleksibilnost u načinima rada gde god to doprinosi unapređenju kvaliteta života naših zaposlenih, i obezbeđuje zadovoljavanje poslovnih potreba.\nPosao u GSK Srbija\nPosao u GSK u svetu


U Beogradu je i dalje najveći broj zaraženih, ali ne u onom drastičnom procentu kao pre.\nBrojka od 2.196 zaraženih u prestonici ipak se ističe na ovoj neslavnoj listi i grubo gledano je četiri puta veća od "drugoplasiranog" Novog Sada u kome je za poslednja 24 sata zabeležno 502 nova slučaja.\nTreći na listi je Kragujevac sa 290 novooboleih, pa Niš sa 247.\nOd petog mesta na niže, gradovi imaju manje od 200 zaraženih, pa je tako u Kraljevu u poslednja 24 sata zaraženo 199 ljudi.\nNa šestom mestu ove liste nalazi se Pančevo sa 184 nova slučaja. Ovaj gradić se u poslednje vreme probio u vrh ove liste pa svi pomno prati dalji razvoj situacije u ovom naselju u blizini glavnog grada.\nNa sedmom mestu je Čačak u kome je zabeležno 158 pozitivnih na kovid, sledi ga Smederevo sa 139 novih slučajeva. U Subotici su zabeleženo još 116 novoobolelih, a u Valjevu 104.\nPotom idu gradovi u kojima je zabeležno manje od 100 zaraženih. Pa je tako juče u Bačkoj Palanki i zaječaru registrovano po 98 novozaraženih, u Zrenjaninu 93, u Šapcu 86, a u Bečeju 85.\nBor je beleži 80 novih slučajeva, Kruševac 77, a Vrbas 71. U ostalim gradovima registrovano je manje od 70 slučajeva.\nPodsetimo, u poslednja 24 sata u Srbiji je na korona virus testirano 21.569osoba, njih 7.606 bilo je pozitivno, dok je nažalost 51 osoba preminula.\nPrema poslednjim podacima Ministarstva zdravlja i Instituta "Batut", na respiratorima u zdravstvenim ustanovama širom Srbije se nalazi 243 pacijenata.\nCrni korona rekordi Srbija obara iz dana u dan. Tako smo juče imali testiranu 22.231 osobu od koji je 7.579 bilo je pozitivno, dok je nažalost 41 osoba preminula. Juče jedno nije bio oboren broj ljudi na respiratorima - 223, dan pre imali smo 225, što je najviše do sada od početka epidemije korona virusa u našoj zemlji.\nNa međunarodnim takmičenjima zovu ga mali Mozart, a kompanija Mozzart je poznata po tome da ima „apsolutni sluh“ za talente i podržava ih u razvojnom putu ka izuzetnosti. Ovoga puta pomogla je osmogodišnjem kompozitoru iz Srbije Andreju Stojanoviću, koji sa porodicom živi u Oslu. U njihov dom stigao je preko potreban klavir, pa muzički genije čija dela već izvode profesionalci širom Evrope, sada ima svoj kutak za stvaranje magije.\nBroj obolelih u Srbiji skoro je isti kao juče, opominjući, ali i dalje ispod 1.700 zaraženih. Samo u jednom gradu registrovano je više od 100 novoobolelih.\nOčekivala sam da će probati da prolongira izdržavanje kazne, ali se zaista nadam da će institucije umeti da prepoznaju šablonsko prolongiranje, kaže za "Blic" Marija Lukić.


Poziv za učešće na 12. Samma međunarodnom festivalu duhovne muzike i pjesme u Egiptu\nPoziv za učešće na 12. Samma međunarodnom festival...\n12. Samma međunarodni festival duhovne muzike i pjesme, održat će se na različitim lokacijama u Egiptu, od 20. do 27. septembra 2019. godine, u organizaciji Ministarstva kulture, Fonda za kulturni razvoj te Ministarstva za antikvitete Arapske Republike Egipat.\nCilj ovog Festivala je poziv na mir i zajedništvo jezikom duhovne muzike i pjesme te upoznavanje sa različitim kulturama. Iz Bosne i Hercegovine se za učestvovanje na Festivalu poziva istaknuta grupa od 12 članova. Ministarstvo kulture Arapske Republike Egipat snosi troškove smještaja na bazi punog pansiona i troškove unutrašnjih prijevoza tokom boravka u Egiptu, dok učesnici snose troškove povratnih avio karata, kargo transporta opreme u oba pravca, dnevnicu za izvođače i zdravstveno osiguranje.\nViše informacija o Festivalu može se pronaći na web stranici: http://www.cdf.gov.eg/samaa// te putem e-maila: sammafestival@gmail.com.


Mjesečne karte skuplje i do 20 maraka\n04.10.2011 22:00 | Marijana Miljić\nBANjALUKA - Stanovnici Srpske ogorčeni su poskupljenjem prevoza od 1. oktobra, jer za mjesečne karte na pojedinim relacijama moraju da izdvajaju i do 20 maraka više.\nBiljana Matijević iz Gradiške, koja studira u Banjaluci, kaže da prevoznici samo koriste izgovor da zbog rasta cijena goriva formiraju nove cjenovnike karata.\n- Moji roditelji, koji jedva sastavljaju kraj sa krajem, moraju da izdvoje dodatnih 15 maraka za moju mjesečnu kartu. Pored toga, moja mama, koja radi u Banjaluci, dodatno za mjesečnu kartu od 1. oktobra mora da izdvoji 20 maraka - kazala je Matijevićeva.\nU "Pavlović tursu" u Banjaluci kazali su da za mjesečnu studentsku kartu na relaciji Banjaluka - Gradiška od 1. oktobra, umjesto dosadašnjih 110 maraka, treba izdvojiti 125 KM.\n- Radnici, koji iz Gradiške svaki dan putuju za Banjaluku, moraju za mjesečnu kartu da plate 140 maraka, a do 1. oktobra za ovu relaciju izdvajali su 120 KM - kazali su u "Pavlović tursu".\nDodali su da su mjesečne karte poskupjele na relaciji Mahovljani - Banjaluka, te tako sada studenti moraju da izdvoje 65 maraka, a radnici 75 maraka mjesečno.\n- Cijena mjesečne karte od Banjaluke do Laktaša nije se mijenjala, kao ni pojedinačna cijena karte koja košta 2,5 marke - kazali su u "Pavlović tursu".\nIzvršni direktor u "Autoprevozu" Goran Starčević rekao je da su korigovali cijene karata za one gradove koji su udaljeni od Banjaluke od 30 do 40 kilometara.\n- Karte, kako pojedinačne, tako i mjesečne, poskupjele su od 1. oktobra u gradskom i prigradskom prevozu u Banjaluci - rekao je Starčević i dodao da je prevoz poskupio od pet do sedam odsto.\nOni koji budu putovali na relaciji Banjaluka - Srbac, Banjaluka - Kneževo, te Banjaluka - Šipovo - Mrkonjić Grad moraće više novca da izdvajaju za pojedinačne karte, ali i za prevoz prema ostalim gradovima u Srpskoj. Tako će sada putnici morati na staru cijenu karte da dodaju od dvije do tri marke da bi se vozili.\nU "Žak tursu" su kazali da su više cijene mjesečnih karata za prigradska naselja u Banjaluci, dok je cijena pojedinačne gradske karte poskupjela za deset feninga, tako da ona sada košta 1,60 maraka.\nDodali su da mjesečna karta za prigradska naselja u prvoj zoni od 1. oktobra za radnike košta 36,50 KM, za đake 26,10, a za penzionere 13 maraka.\nSekretar Pokreta potrošača RS Dragovan Petrović rekao je da će se poskupljenje prevoza u Srpskoj negativno odraziti na standard stanovnika Srpske.\n- Poskupljenje prevoza nije realno i nije bilo ni uslova za više cijene, kako pojedinačnih, tako ni mjesečnih karata. Prevoznici više cijene prevoza opravdavaju skokom cijena goriva, a kada cijene energenata padaju, oni ne snižavaju cijenu prevoza - rekao je Petrović.\nOn je naglasio da nije bilo osnova za poskupljenje, te da će sada pojedine porodice morati da izdvajaju skoro i pola prosječne plate za prevoz.


Vlada da razmotri mogućnost odlaganja izbora za BNV - Radio Sto Plus\nVlada da razmotri mogućnost odlaganja izbora za BNV\nPosle ukidanja Ministarstva za ljudska i manjinska prava i pripajanja tog resora Ministarstvu za državnu upravu i lokalnu samoupravu, prošlogodišnji učesnici na izborima za novi saziv Bošnjačkog nacionalnog veća ocenjuju za Danas da Vlada Srbije treba da razmotri mogućnost o odlaganju novih izbora...\nPosle ukidanja Ministarstva za ljudska i manjinska prava i pripajanja tog resora Ministarstvu za državnu upravu i lokalnu samoupravu, prošlogodišnji učesnici na izborima za novi saziv Bošnjačkog nacionalnog veća ocenjuju za Danas da Vlada Srbije treba da razmotri mogućnost o odlaganju novih izbora koji su zakazani za 17. april.\n“Treba razmotriti mogućnost da se izbori odlože jer sada ne postoje tehničko-pravni uslovi. Dok se sve kompetencije ne prenesu na novo ministarstvo tih uslova nema. Shodno odredbama Zakona o izboru narodnih poslanika novi rok za izbore za BNV ne treba da bude kraći od 60 i ne duži od 90 dana”, kaže predsednik Izvršnog odbora BNV u tehničkom mandatu Esad Džudžević.\nNosilac liste Bošnjačke kulturne zajednice muftija Islamske zajednice u Srbiji Muamer Zukorlić, već je ocenio da pripajanje dva ministarstva „čine nemogućim organizovanje izbora u najavljenom roku“ i on smatra da za to ne postoje „ni pravne ni tehničke pretpostavke“. Konačan odgovor o novim izborima za BNV, BKZ će dati narednih dana”, rekao je Zukorlić.\nKoordinator liste Bošnjački preporod na prošlim izborima Seadetin Mujezinović slaže se da je posle pripajanja dva ministarstva kratak rok za nove izbore, ali i da je to „šansa da se razgovorima prevaziđu nesporazumi u bošnjačkom korpusu“.\nDa izbore treba odložiti misle i članice Koordinacije civilnog društva u Sandžaku, koju čine Centar za praktičnu politiku iz Beograda i sedam nevladinih organizacija iz Novog Pazara, Tutina, Sjenice, Priboja i Prijepolja.\n„Novi ministri nadležni za ove oblasti dužni su da hitno uspostave kontakt sa svim zainteresovanim akterima društvenog i političkog života u Sandžaku i pronađu rešenje za političku krizu. Prva mera, koja bi pokazala dobru volju Vlade da pregovara treba da bude odlaganje izbora“, kažu u ovim NVO.\nU lokalnim samoupravama u toku je provera posebnog biračkog spiska, a dogovori o izbornim listama još su „na internom nivou“.


Incidentia - Royal Astro Studio\nIncidentia ( slučaj) znači da će se dogoditi nešto što se odnosi na pitanje koje se postavili ili na vašu želju a ishod će zavisiti od sledećeg asteroida koji izvučete. Bilo bi dobro da budete spremni za preokret u životu, nešto neočekivano, bez obzira da li dobro ili loše.U svakom slučaju, budite spremni da se iznenadite, nezavisno od tematike. Ako set zaljubljeni i očekujete poziv od partnera, nešto se može dogoditi što če promeniti tok vaše veze. Ako ste raskinuli vezu i želite pomirenje, ovaj asteroid sugerira mogućnost susreta ili neke okolnosti u okviru kojih se može dogoditi.\nAko ste u braku iil u solidnoj vezi, moguće je da ćete biti iznenađeni nekim lepim događajem , da možete očekivati neki neočekivan događaj, npr. vest o uvećanju porodice ili nečiju udaju, ženidbu, veliki dobitak u novcu od neke bliske osobe. Ako često dobijate posle ovog asteroida karte koje nemaju baš sjajno značenje onda će možda neka manja neprijatnost da vas iznenadi.\nAko ste nezadovoljni trenutnoj situaciji bilo kada je posao u pitanju ili ljubav, moguće da očekujete da se dogodi nešto što bi moglo biti za vas izuzetno zanimljivi i najverovatnije da vam se život okreće u velikoj meri u drugom pravcu. Trudite se da budete u dobrim odnosima sa onima koji bi mogli da vam pomognu da napravite značajnu promenu u životu ali ipak, moguće da će nešto neočekivatno da doprinese toma.


Dodik: Sputnjik je rado slušan i prenošen, ali je jedini... - 25.05.2018, Sputnik Srbija\nPredsednik Republike Srpske Milorad Dodik izjavio je u Sankt Peterburgu da se u Srpskoj priprema donošenje zakona prema kojem će svi koji koriste sredstva... 25.05.2018, Sputnik Srbija\n12:49 25.05.2018 (Osveženo: 11:34 28.05.2018)\nPredsednik Republike Srpske Milorad Dodik izjavio je u Sankt Peterburgu da se u Srpskoj priprema donošenje zakona prema kojem će svi koji koriste sredstva stranih vlada i fondacija morati da se registruju u Ministarstvu pravde Srpske i da podnose izveštaje o korišćenju tih sredstava.\nDodik je istakao da su to neke zemlje već učinile i da je, možda, interesantno da samo bude prepisan američki zakon u tom pogledu.\n„Na primer, vi ako hoćete nešto da učinite u SAD sa stanovišta podrške bilo kome tamo, prođete rigoroznu proceduru, a oni koji bi to radili tamo u ime neke vlade ili države nazivaju se agentima“, rekao je Dodik.\nOn je podsetio da su Britanci pre nekoliko meseci rekli da izdvajaju određenu količinu funti za sprečavanje ruskog uticaja na Balkanu, a da Amerikanci imaju šest miliona dolara u BiH samo od toga.\n„To znači da je sve to, imajući u vidu realan kontekst i odnos snaga, upereno protiv nas“, rekao je Dodik za RTRS i naglasio da oni imaju 12 miliona dolara da podrže medije u BiH da sarađuju s njima.\nPredsednik Srpske je istakao da Rusija gotovo da i nije prisutna sa stanovišta medija.\n„Postoji ’Sputnjik‘, koji je rado slušan i prenošen, ali trebalo bi, kao što su i neki drugi učinili, da se otvori ruska informativna kuća koja bi na lokalnim jezicima imala elektronski, televizijski program na lokalnom jeziku i pokrivala region, kao što rade N1, ’Al Džazira‘ i drugi koji su odavno prisutni, i niko više ne smatra da je to problem. Ali, ako bi Rusija to učinila, to bi izazvalo lavinu napada i na nas i na Ruse, a oni u suštini ništa ne čine“, istakao je Dodik.\nPrema njegovim rečima, ako ko ima uticaja — imaju Britanija i Amerika, a ne Rusija. „Ali, živimo u svetu stereotipa, lažnih vesti“, rekao je Dodik.\nZamislite, naveo je predsednik Srpske, da je jedna EU na nivou Saveta ministara, komesara, formirala radnu grupu da izuči način da se spreče lažne informacije, a kada su predstavnici Srpske pre nekoliko godina hteli da kažu da ne mogu da prođu ti sadržaji, „skočila“ je cela Zapadna Evropa da spreči donošenje tog zakona, kao i opozicija koja je mislila da je to ugrožavanje slobode mišljenja.\n„Pogledajte šta sada oni rade“, rekao je Dodik.


BiH – Stranica 979\nStranka demokratske akcije (SDA) odgovorit će na smjenu Senada Bratića sa mjesta potpredsjednika Narodne skupštine Republike Srpske (NSRS), tvrdi u intervjuu “Jedan” predsjednik SDA Bakir Izetbegović. Bratić je prošle sedmice smijenjen zbog podrške deklaraciji SDA, koja je, prema ocjeni NSRS, protivna interesima RS-a. Nastavi čitati Izetbegović za Jedan: SDA sprema odgovor na smjenu Bratića\nZbog radova na autoputu A-1 saobraćaj je na dionici Sarajevo sjever-Lepenica na lokalitetu Ban Brdo i Treševine preusmjeren iz vozne u preticajnu traku, dok se na dionici Podlugovi-Sarajevo sjever saobraća dvosmjerno u dužini od 3 km. Nastavi čitati BIHAMK: Kod tunela Vranduk sabraćaj se odvija jednom trakom\nMilosav Vesković priznao krivicu za krivična djela u predmetu “Lutka”\nMilosav Vesković (1978.), državljanin Crne Gore i Srbije, sporazumno je priznao krivicu za krivična djela… Nastavi čitati Milosav Vesković priznao krivicu za krivična djela u predmetu “Lutka”\nPet porodica u Kalesiji dobija krov nad glavom\nPet socijalno ugroženih porodica u Kalesiji potpisalo je ugovore o izgradnji kuća po sistemu „ključ… Nastavi čitati Pet porodica u Kalesiji dobija krov nad glavom\nBosna i Hercegovina uskoro treba da dobije dozvolu za izvoz mesa goveda i ovaca u… Nastavi čitati Uskoro izvoz mesa iz BiH u Maleziju\nGradonačelnik Sarajeva Abdulah Skaka donirao je računarsku opremu Društvu novinara Bosne i Hercegovine. Skaka je… Nastavi čitati Skaka donirao računarsku opremu Društvu novinara BiH\nBlizanci za historiju: Velika sreća u porodici Stajić\nSa problemom nemogućnosti začeća prirodnim putem suočen je veliki broj parova u našoj zemlji. Za vantjelesnu oplodnju, medicinski postupak koji je brojnim ljudima omogućio da postanu roditelji, potrebno je izdvojiti značajna sredstva, često više nego jednom, a zdravstveni sistem u Bosni i Hercegovini uglavnom ne prati potrebe građana. Nastavi čitati Blizanci za historiju: Velika sreća u porodici Stajić\nZdravstveni radnici u Kantonu Sarajevo, koji štrajkuju od 2. septembra tražeći potpisivanje kolektivnog ugovora i povećanje satnice, od početka ove sedmice pooštrili su štrajk, tako da primaju samo životno ogrožene pacijente. Prethodne tri sedmice, otkako je štrajk počeo, radili su sa 80 posto kapaciteta. Nastavi čitati KS: Štrajk zdravstvenih radnika traje već gotovo mjesec dana\nPrema informacijama kojima raspolaže Informativni centar BiHAMK-a, saobraćaj se ovoga jutra odvija po vlažnom, odnosno mokrom kolovozu. Povećana je opasnost od odrona na dionicama koje vode kroz usjeke, pa se apeluje na vozače da na svim putnim pravcima voze maksimalno oprezno. Nastavi čitati BIHAMK: Opreznija vožnja zbog kiše i odrona